आजु घरहीं में मनावे के बा श्रीरामनवमी – टटका खबर\nApr 2, 2020 श्रीरामनवमी\nहर साल श्रीरामनवमी का मौका पर हिन्दू मंदिर जा के श्रीरामजन्मोत्सव मनावत आइल बाड़ें. बाकिर अबकी कोरोना का चलते देश में ल़ॉकडाउन लगा दीहल गइल बा. एह हालात में बाहर निकल के मंदिरन में सामूहिक आयोजन ना कइल जा सकी. श्रीराम जन्मभूमि तीर्थक्षेत्र न्यास के अध्यक्ष महंत नृत्यगोपाल दास रामभक्तों से निहोरा कइले बानी कि सभे आजु दुपहरिया में 12 बजे अपना अपना घर में भगवान श्रीराम के विग्रह भा चित्र को सोझा बइठ के धूमधाम से भजन-पूजन करे आ श्रीरामजन्मोत्सव मनावे.\nपिछला दिने जारी एगो बयान में श्रीराम जन्मभूमि तीर्थक्षेत्र न्यास का ओर से ई अपील कइल गइल रहुवे. एहमें कहल गइल बा कि सरकार के सगरी दिशा-निर्देशन के पालन करत हमनी के भगवान के जन्मोत्सव पहिलहुँ से अधिका उत्साह आ उछाह से मनावे के बा. जइसे भगवान राक्षसन पर जीत हासिल कइले रहीं वइसहीं हमनियो के एह कोरोना महामारी पर जीत हासिल करे के बा.\nन्यास अपील कइले बा कि श्रीरामनवमी (चैत्र शुक्ल नवमी तदनुसार 02 अप्रैल) का दिने दुपहरिया 12 बजे अपना-अपना घर में प्रभु श्रीराम के विग्रह भा चित्र का सोझा परिवार का साथे धूमधाम से भजन-पूजन करे के बा, आरती उतारे के बा. एकरा बाद एक माला (108 बेर) विजय महामंत्र – श्रीराम जय राम जय जय राम – के जाप क के प्रसाद ग्रहण कइल जाई. गोधुलि का बाद अपना-अपना घर में आ दुआरि पर दीया जरावल जाई. अपना गाँव, मोहल्ला, बस्ती के मन्दिरो में दीया जरावे के आ हो सके त श्रीरामचरित्र के ध्वनि विस्तारक से प्रसारण करे के व्यवस्था करे के बा.


उमरिया बीस – Anjoria\nमई 2, 2010 उमरिया बीस\nराजश्री हाउस के नदिया के पार जब रिलीज भइल रहे तब ओकर सफलता से सबकर आँख चुँधिया गइल रहे. सिनेमा घर पर उमड़त भीड़ देख के फिल्म के सफलता के अंदाजा ओहू लोग के हो जात रहे जे एह फिल्म के भाषा ना जानत बूझत रहे. अब ओहि तरह के फिल्म प्रस्तुत करे के कोशिश ड्रीम प्रोडकल्शन एंड इंटरटेनमेंट अपना सहयोगी कंपनी लास एंजेल्स, अमेरिका के फिल्म प्रोडक्शन कंपनी का साथ मिल के कइले बा उमरिया बीस बनावे में. एकरा के देशी आ विदेशी भारतीय समुदाय का सोझा खाँटी भोजपुरिया स्वाद का तरह पेश कइल जा रहल बा.\nनीरज राज जिनका के लोग मशहूर आ पुरस्कार विजेता निर्देशक नीरज पोडेल का नाम से जानेला ड्रीमप्रोडक्शन हाउस के यास्मीन खान आ पिंकी खान का साथे मिल के एह फिल्म के म्यूजिक अलबम उमरिया बीस बनवले बाड़न जवना के आडियो राइट्स टी सिरीज का लगे बा.\nभोजपुरिया माडल आ अभिनेत्री आकांक्षा राय एह अलबम में बहुते बढ़िया ढंग से आपन किरदार निभवले बाड़ी आ गीत रविन्द्र सिंह ज्योति, आरती सिन्हा, भावना गुप्ता, आ नीरज राज का आवाज में रिकार्ड करावल गइल बा. अलबम के अधिकतर शूटिंग ओहि जगहन पर करावल गइल बा जहवाँ नदिया के पार के शूटिंग भइल रहे आ एह काम में ओह फिल्म के प्रोडक्शन मैनेजर रहल जय प्रकाश सिंह अपना भतीजा मृत्युंजय सिंह सिप्पी का माध्यम से हर संभव सहयोग कइले बाड़ें.\nआशा कइल जा रहल बा कि भोजपुरिया श्रोता एहअलबम के हाथो हाथ उठइहें आ एकरा सुमधुर संगीत के आनन्द लीहें.\n(स्रोत : नीरेन उपाध्याय)\nभईया के साली ओढ़निया वाली पूरा फेमिली के इन्टरटेन करी\n७ मई से रिलीज होखे जा रहल बा दाग


Bhojpuri में पढ़ें मलिकाइन के पाती- सतुआ के बारे में जानीं- शीतल प्रसाद, राम रस, लंका, भोजन करहु छाड़ि सब शंका - malikayin ke pati interesting facts about sattu bhojpuri omprakash ashk – News18 हिंदी\nmalikayin ke pati interesting facts about sattu bhojpuri omprakash ashk\nBhojpuri में पढ़ें मलिकाइन के पाती- सतुआ के बारे में जानीं- शीतल प्रसाद, राम रस, लंका, भोजन करहु छाड़ि सब शंका\nआज के जमाना में पिज्जा-बर्गर पर लोग के जोर बेसी हो गइल बा. पहिले सतुआ के तुरंता भोजन कहल जाव. एकर विध आ फायदा बतावल गइल बा- शीतल प्रसाद, राम रस, लंका, भोजन करहु छाड़ि सब शंका. मने सतुआ के संगे नून आ मरिचा काफी बा. एकरा के खइला से बेमारी के खतरा त कवनो रहबे ना करेला, उलटे बेमारी में कई बेर ई दवाई के काम करेला.\nपांव लागीं मलिकार ! आज पांड़े बाबा के दुआर पर सतुआ पुरान खूब भइल हा. रामचनरापुर के रमेसर एकर बखान शुरू कउवन कि सतुआ त सालो भर खाइल जाला, बाकिर गरमी में एकर सेवन रामबाण बा. सतुआ सबेरहीं खा लीं आ भर दिन पानी पीयत रहीं. गरमी से होखे वाली बेमारी नियरा आवे के नावें ना ली. अब त भंसार ओरा गइली सन, ना त पहिले घर-घर से मकई, जौ, बूंट, मटर आ केराव भुजाये खातिर जाव. घरे में जांत पर पीस के सतुआ तैयार होखे. केहू सब किसिम के सतुआ मिला के खाव त केहू एके किसिम से काम चला लेब. नियम से गांव के लोग के एक टाइम भोजन सतुआ होत रहे. ना लवना के चिंता आ ना कवनो टाइम लागेला. एही से एकरा के तुरंता भोजन कहल जाला.\nसतुआ, नून आ हरियर मरिचा से काम चल जाला. ढेर भइल त लोग घर में बनल आम आ ललका मरिचा के अंचार के संगे एक-दू टुकी पियाज ले लेला. अइसहूं कहल जाला कि गरमी में हरियर मरिचा खइला से पेट खराब ना होखे आ पियाज खइला से लूह ना लागे. सतुआ खूबे पानी सोखेला. एह से गरमी में सतुआ खइला के बाद आदमी एतना पानी पी लेला कि देह में पानी के कमी तनिको ना होखे. पुरनिया लोग एही से गरमी में रोज दुपहरिया सतुआ खाये के नियम बना दिहले रहे.\nपियाज का बारे में ई सुन के हमरो इयाद पर गउवे मलिकार. लरिकाईं में जब इसकूल मवरनिंग हो जाव त लवटे के बेरा कड़कड़ात घाम होखे. जूता-चप्पल त ओह बेरा केहू का गोड़ में रहबे ना करे, छाता के चलन भी एतना ना रहे. लूह से बचे खातिर हमार माई के मउसी सिखवले रहली. घामा में कबो निकले के होखे त कांख में पियाज दाब लीह लोगिन. एह से लूह ना लागेला. हम रोज एगो पियाज ढेरी में से निकाल के सबेरहीं से कांख में दाब लिहल करीं. लवटला के बाद ओकरा के फेंक दीं. सगरी लइका-लइकी इहे करs सन. कबो केहू भुला जाव त राह में केहू के खेत से एगो पियाज कोड़ के निकाल लेव आ कांख में दाब लेव.\nजवना बेरा सतुआ पर ई बतकही होत रहुवे, ओही बेरा मछागर वाला मामा के बेटा डागदर साहेब आ गउवन. रउरा त संजे (संजय) बाबू के जानते होखब. उहों का सतुआ के बतकही में शामिल हो गउवीम. उहां का अपना डागदरी के हिसाब से बतावे लगुवीं. उहां का कहत रहुवीं कि एह घरी परेसर आ सुगर के बेमारी महमारी अइसन बढ़ल जाता. ए दुनू बेमारी के मरीज खातिर सतुआ रामबाण होला. एकरा से देह में ना कोलेसटरोल बढ़े के खतरा रहेला आ ना देह में सुगर बढ़े के कवनो डर रहेला. एकरा छिलका में जवन रेसा होला, ऊ पेट खातिर कवनो दवाई से कम ना ह. ओह से पेट साफ रहेला आ गैस के बेमारी कबो ना होखे. सतुआ खइला के बाद पानी पीयत रहे के चाहीं. एह से कि ई खूब पानी सोखेला. गरमी में पसेना निकलेला त देह के पानी के कमी हो जाला. पानी पियावे के भी काम करेला सतुआ.\nएही पर पांड़े बाबा पुरनका जमाना के बतकही सुनावे लगुवीं. पहिले लोग के बरियात जाई त बैल गाड़ी पर दू गो चीज पहिले लदा जाई- सतुआ आ चिउरा. जब गांव के जरी बरियात पहुंची त कवनो इस्कूल भा अइसन जगहा लोग देख के रुक जाई, जहवां पानी होखे. फेर सभे सतुआ निकाली आ गमछी पर सान के हीक भर भकोस ली. फेर गमछा धो के सुखा ली. सांझ होते बरियात बेटिहा के दुआरे लाग जाई. ई काम एह से लोग करी कि पहिले बियाह गरमी के मउसम में रोपात रहनी सन. रात में बरियाती के भोजन करे में देरी होखे भा कबो-कबो अइसनो नौबत आ जाव कि कुछ लोग खाये के बाकी रहे, तबे खायक ओरा जाव. जब ई बात पता चल जाव त बेटिहा के इज्जत जोगावे खातिर बेटहा का ओर से कहा जाव कि सभे खा लिहले बा. एह से परेसान भइला के दरकार नइखे. एने सतुआ सना जाव आ लोग खा के पेट भर लेव. बेटिहा का घर से जलपान आवे में देरी होखे त चिउरा फांक के लोग जलपान क लेत रहे.\nएही पर लुधियाना से करोना में पर साल घरे लवटल गजाधर कहे लगुवन कि सतुआ खाली अपने इहां ले अब नइखे रह गइल. लुधियाना में उनका भेंटा जात रहल हा. सबेरे डिउटी पर जाये के पहिले ऊ सतुआ घोर के दू गिलास पी लेत रहले. अब पाकिट में किसिम-किसिम के चालानी सतुआ आ गइल बा. एगो सतुआ के बारे में डागदरो बबुआ बतावत रहुवीं. पटना में बूंट के कवनो अइसन सतुआ अब बिकाये लागल बा, जवना में नून आ नेमू मिलल रहता. खाली ओकरा में पानी डालीं, घोरीं आ पी लीं. गांव में सतुआ पहिले गरीब के भोजन कहात रहे, बाकिर अब त बड़-बड़ घर ले ई ढूक गइल बा. केहू डागदर के कहला पर सातुआ खात-पीयत बा त केहू एकर गुन पढ़-सुन के खाये लागल बा.\nआन्हीं-पानी आ बजर परला से ढेरे नोकसान हो गइल बा\nजानतानी मलिकार, दू दिन आन्हीं-पानी आ बजर अइसन तूफान मचवलस हा कि मोटीमोटी चार दरजन लोग के जान ले लिहलस. एके दिने त 33 आदमी मर गइले. केतने घर उड़िया गइली सन. सरकार मुअलका लोग के मोहावजा त दिहले बीया, बाकिर ओह से का होखे के बा. घर के आदमी त चल गइल. बिजली त अइसन कड़के मलिकार कि बुझाव कि आसमान टूट के धरती पर आ जाई. रउरा बतवले रहनी कि जब आन्हीं-पानी आवे त घर से बाहर ना जाये के चाहीं. एह से कि बजर परला के खतरा रहेला. हम त तबे से एतना डेराइल रहीले कि बिजली तनिको चमकल भा कड़कल त घर में से आंगना ले ना निकली ले. पांड़े बाबा बतावत रहुवीं कि बेसी लोग बजर परला से मरल बा.\nFIRST PUBLISHED : May 23, 2022, 17:07 IST


Chandrashekhar Tiwari came to study in Banaras how became Chandrashekhar Azad Bhojpuri: बनारस में पढ़े आइल रहन चंद्रशेखर तिवारी, जानीं कइसे बनलन आजाद – News18 Hindi\nBhojpuri: बनारस में पढ़े आइल रहन चंद्रशेखर तिवारी, जानीं कइसे बनलन आजाद\nचंद्रशेखर आजाद क जनम 23 जुलाई, 1906 के उन्नाव जिला के बदरका गांव में सीताराम तिवारी के घरे भयल रहल. उनकर माई जगरानी देवी 12 साल के उमर में ही ओन्हय संस्कृत क पढ़ाई करय बदे बनारस भेजि देहलिन. लेकिन अइसन का भयल कि इ लड़का चंद्रशेखर आजाद बन गइलें?\nLast Updated : July 23, 2021, 10:50 IST\nक्रांतिकारी चंद्रशेखर आजाद क बनारस से बहुत गहरा नाता रहल हौ. चंद्रशेखर तिवारी बनारस आयल रहलन संस्कृत क पढ़ाई करय. लेकिन इहां देशभक्ती अउर क्रांति क पढ़ाई कइके चंद्रशेखर आजाद बनि गइलन. चंद्रशेखर आजाद क जनम 23 जुलाई, 1906 के उन्नाव जिला के बदरका गांव में सीताराम तिवारी के घरे भयल रहल. चंद्रशेखर क माई जगरानी देवी 12 साल के उमर में ही ओन्हय संस्कृत क पढ़ाई करय बदे बनारस भेजि देहलिन. बनारस ओह समय शिक्षा अउर राजनीति दूनों क गढ़ रहल. आजाद एक पाठशाला में दाखिला लेहलन, लेकिन कुछय समय बाद पूरा बनारस ओनकर पाठशाला बनि गयल. संस्कृत क पढ़ाई पीछे छूटि गइल अउर क्रांति क पढ़ाई अउर प्रयोग जीवन क मुख्य विषय बनि गयल.\nदेश में अजादी क आंदोलन जोर पकड़त रहल. एही बीच 1921 में जलियांवाला बाग नरसंहार क घटना घटि गइल. पूरा देश सदमा में रहल. एह घटना के बाद महात्मा गांधी अंगरेजी हुकूमत के खिलाफ असहयोग आंदोलन छेड़ि देहलन. बनारस में भी असहयोग आंदोलन क अवाज उठल. डाॅ. संपूर्णानंद एक दिना कांग्रेस क एक नोटिस कोतवाली के सामने लगावय क जिम्मेदारी चंद्रशेखर के देहलन. चंद्रशेखर आइडिया निकललन अउर नोटिस पीठी पर चिपकाय लेहलन. जब उ कोतवाली पहुंचलन त दीवार से सटि के खड़ा होइ गइलन अउर पहरा पर तैनात संतरी से हालचाल पूछय लगलन. कुछ समय बाद जब सिपाही उहां से कवनों काम से इधर-उधर चलि गयल तब चंद्रशेखर भी खिसकि लेहलन. नोटिस दीवार पर चिपकि गयल रहल. कुछ देर बाद जब सिपाहिन क नजर नोटिस पर पड़ल त कोतवाली में हड़कंप मचि गयल.\nअसहयोग आंदोलन में शहर क विद्यार्थी बढ़ि-चढ़ि के हिस्सा लेत रहलन. विद्यार्थिन क एक जत्था एक दिना दशाश्वमेध इलाके में विदेशी कपड़ा के दुकानिन के बहरे धरना देत रहल. अंगरेजी पुलिस विद्यार्थीन पर लाठी बरसावय लगल. कई विद्यार्थी लहूलुहान होइ गइलन. चंद्रशेखर आजाद भी धरना में मौजूद रहलन. अपने साथिन के कपारे से खून बहत देखि के चंद्रशेखर आगबबूला होइ उठलन. सड़क से एक पत्थर उठइलन अउर दरोगा के कपारे पर देइ मरलन. चंद्रशेखर गिरफ्तार कइ लेहल गइलन. ई ओनके जिनगी क पहिली गिरफ्तारी रहलन. ओनकर आखिरी गिरफ्तारी भी इहय रहल. अंग्रेज सरकार लाख कोशिश के बाद भी चंद्रशेखर के दोबारा गिरफ्तार नाहीं कइ पइलस. काकोरी कांड अउर अंग्रेज पुलिस अधिकारी सैंडर्स क हत्या भइले के बाद त चंद्रशेखर के उप्पर अंगरेज सरकार पांच हजार रुपिया इनाम घोषित कइ देहले रहल.\nगिरफ्तारी के अगले दिना चंद्रशेखर के खरेघाट पारसी नाम क एक मजिस्ट्रेट के सामने पेश कयल गयल. मजिस्ट्रेट नाम पूछलस त चंद्रशेखर जवाब देहलन आजाद, माई क नाव धरती मां, पिता क नाव स्वतंत्रता अउर घरे क पता जेलखाना. मजिस्ट्रेट 14 साल के चंद्रशेखर के मुंहे से अइसन ढिठाई क बात सुनि के खिसियाइ उठल अउर ओन्हय 15 कोड़ा लगावय क सजा सुनाइ देहलस. मौजूदा समय में शिवपुर में जवन केंद्रीय कारागार हौ, ओही के अंदर आजाद के पीठी पर 15 कोड़ा मारल गयल. पीठी पर जेतना कोड़ा गिरय, हर बार चंद्रशेखर भारत माता क जयकार लगावत रहलन. बालक चंद्रशेखर के बहादुरी क चर्चा पूरे बनारस में होवय लगल. जवने दिन चंद्रशेखर जेल से छूटलन, बनारस क लोग जेल से बहरे अउतय ओन्हय कान्हे पर उठाइ लेहलन. कोड़ा क घाव पीठी पर अबही भी रहल, लेकिन आजाद के चेहरा पर जरा भी सिकुड़न नाहीं रहल. बईद गौरीशंकर शास्त्री चंद्रशेखर के अपने घरे लेइ गइलन अउर ओनकर इलाज कइलन. चंद्रशेखर पूरे बनारस में स्वतंत्रता आंदोलन क हीरो बनि गइलन. ओनके सम्मान में एक दिना ज्ञानवापी में सभा आयोजित भइल अउर ओही सभा में ओनकर नाव बाकायदा चंद्रशेखर आजाद घोषित कइ देहल गयल.\nबनारस ओह समय क्रांतिकारिन क गढ़ रहल. कई क्रांतिकारिन से चंद्रशेखर आजाद क एही ठिअन मुलाकात भइल. कमसिन उमर में ही ओनके जिनगी क रस्ता हथियारबंद क्रांति के तरफ मुड़ि गयल. सबसे पहिले आजाद क मुलाकात मन्मथनाथ गुप्ता अउर प्रणवेश चटर्जी से भइल अउर एही दूनों के जरिए चंद्रशखेर क्रांतिकारी दल हिंदुस्तान प्रजातंत्र संघ क सदस्य बनलन. बाद में आजाद के साथिन में पंडित रामप्रसाद बिस्मिल, शचींद्रनाथ सान्याल, बटुकेश्वर दत्त, राजगुरु, सुखदेव, भगत सिंह, जयदेव आदि लोग शामिल होइ गइलन.\nबनारस में अइसन कवनो जगह न होई जहां चंद्रशेखर आजाद क गोड़ न पड़ल होय. बनारस ओनकर स्मृति अबही भी बचाइ के रखले हौ. चंद्रशेखर आजाद के याद में बनारस में कई स्मारक हयन. लहुराबीर चैराहे पर मौजूद पार्क क नाव चंद्रशेखर के याद में आजाद पार्क रखल गयल हौ. एह पार्क में कभौ आजाद धरना देहले रहलन. आज भी एह पार्क में समय-समय पर राजनीतिक धरना-प्रदर्शन होल करयला. शिवपुर केंद्रीय कारागार के बहरे आजाद क प्रतिमा स्थापित हौ. कारागार के भीतर जवने जगह पर आजाद के 15 कोड़ा मारल गयल रहल, उहां भी ओनकर स्मारक बनल हौ. काशी विद्यापीठ में भी चंद्रशेखर आजाद क स्मारक हौ. आजाद के मरले के बाद आचार्य नरेंद्र देव ओनके अस्थि क एक हिस्सा बनारस लिआयल रहलन अउर जहां आज चंद्रशेखर स्मारक हौ, ओही ठिअन अस्थि रखल गसल रहल. काशी विद्यापीठ क ललित कला विभाग क तहखाना बनारस के क्रांतिकारिन क अड्डा रहल. क्रांतिकारी लोग इहां गुप्त बैठक करय. चंद्रशेखर आजाद कई बार इहां बैठक कइले रहलन.\nश्रीरामकुंड अखाड़ा से भी चंद्रशेखर क गहरा नाता रहल. उ एह अखाड़ा में हर दिन जायं अउर कुश्ती क अभ्यास करय, गदा फेरय. चंद्रशेखर आजाद क 110 किलो क गदा आज भी अखाड़ा में सुरक्षित रखल हौ. आज के तारीख में इ गदा उठावय वाला केव नाहीं हौ, फेरय क त बात छोड़ि द. अखाड़ा में उ कमरा आज भी मौजूद हौ, जहां आजाद अक्सर गुप्त बैठक करय. भाग-दउड़ बढ़ले के बाद भी जब उ बनारस आवय त अखाड़ा में एक-दुइ दिना जरूर बितावय. चंद्रशेखर आजाद क नारा रहल ’दुश्मन की गोलियों का हम सामना करेंगे, आजाद ही रहे हैं, आजाद ही रहेंगे’. सच्चै आजाद अपने बाती क पक्का रहलन. इलाहाबाद के अल्फ्रेड पार्क में 27 फरवरी, 1931 के जब बीस मिनट तक अंगरेजी सैनिकन से मुकाबला करत करत कुल गोली खतम होइ गइल तब आजाद अंतिम गोली अपने कनपटी में दागि के पूरी तरह से आजाद होइ गइलन. (सरोज कुमार वरिष्ठ पत्रकार हैं. यह उनके निजी विचार हैं.)


अजीत जोगी – टटका खबर\nरमन सिंह कांग्रेस के ललकरले कि उ अजीत जोगी के मुख्यमंत्री उम्मीदवार घोषित क देव\nरायपुर 10 नवम्बर (वार्ता) छत्तीसगढ के मुख्यमंत्री रमन सिंह कांग्रेस के ललकरले कि उ अजीत जोगी के मुख्यमंत्री उम्मीदवार घोषित क देखावे. डा. रमन सिंह पत्रकारन से कहलन कि कांग्रेस अबही ले आपन मुख्यमंत्री उम्मीदवार घोषित नइखे कइले जेहसे लोग तुलना नइखे कर पावत. कहलन कि कांग्रेस अपना ओह नेता के सामने ले आवे जे


विकिपीडिया:योगदान - विकिपीडिया\nविकिपीडिया पे योगदान\nआईं सीखल जाओ कि रउआ विकिपीडिया पे काऽ योगदान कर सकतऽ बानी।\nविकिपीडिया पे राउर बहुत स्वागत बा। जदी रउआ इहाँ योगदान कइल चाहत बानी तब हमनिओ खातिर ई बहुत खुसी के बात होई। विकिपीडिया रउए नियन स्वयंसेवक योगदानकर्ता लोग के सहजोग से बनल बाटे आ इहाँ केहू संपादन कर सके लाऽ आ लेखन के सुधारे, बढ़ावे आ नया लेख बनावे में मदद कर सके लाऽ।\nएकरा पहिले कि रउआ ई जानीं कि इहाँ योगदान कइसे कइल जाय कुछ जरूरी चीज धेआन देवे लायक बा जिनहन के सुरुआती खंड सभ में बतावल गइल बा।\n1 विकिपीडिया के मकसद\n2 सुरुआत कइसे करीं?\n2.1 खुद सीखे लायक पाठ\n2.2 खाता बनावल\n3 संपादक समाज, प्रोटोकाल आ परंपरा\n3.1 चर्चा आ आम सहमती\n4 योगदान संबंधी बेसिक बात\n4.1 लेखवन के बिकास\n4.1.1 संपादन कइसे करीं?\n4.2 नया लेख आ उल्लेखनीय बिसय\n5 मदद माँगल\nविकिपीडिया के मकसद[संपादन करीं]\nविकिपीडिया एक ठो ऑनलाइन, फ्री, तिसरहा क्रम के ज्ञानकोश हवे। हमनी के मकसद इहे बा कि दुनिया के हर महत्व वाली चीज आ बिसय के बारे आपसी सहजोग से जानकारी के भंडार बनावल जाय से सभका खातिर फिरी में उपलब्ध होखे। कौनों भी विकिपीडिया लेख के मकसद बा ओह बिसय पर मुख्य धारा में पहिले से मौजूद जानकारी आ ज्ञान के संछेप में आ तटस्थ तरीका से सारगर्भित रूप से प्रस्तुत कइल। संपादक लोग के न्यायसंगत आ तटस्थ आ सटीक ढंग से, सीधा-सीधा तथ्य आ जानकारी देवे वाला स्टाइल में निर्भीक हो के संपादन करे खातिर बढ़ावा दिहल जाला। लेख सभ के ज्ञानकोश के शैली में लिखल होखे के चाहीं, न कि निबंध, तर्क-बितर्क भा बिस्लेषण आ बिचार-बिमर्श के शैली में। विकिपीडिया के मूल सिद्धांत पंचशील के रूप में स्थापित बा जिनहन के हर संपादक के अपना मन में बइठा लेवे के चाहीं।\nसुरुआत कइसे करीं?[संपादन करीं]\nअगर आप इहाँ नया बानी, सुरू में आपके कुछ उलझन हो सके ला कि एतना बड़ प्रोजेक्ट में आप का करीं आ कहाँ सीखीं कि आपके करे लायक काम का बा। बाकी एहमें तनिको घबड़ाये के बात नइखे। अपना सहज बुद्धी पर भरोसा राखीं आप धीरे-धीरे बहुत कुछ सीख लेब।\nविकिपीडिया पर खाली अइसने ना बा कि आप संपादन आ सुधार क सकत बानी बलुक विकिपीडिया आपसे ई चाहत भी बा कि आप अच्छा नीयत से इहाँ संपादन करीं। बस ई हमेशा धियान रखीं कि आपके सुरुआती सही-गलत संपादन से विकिपीडिया खराब ना होखी, राउर गलती केहू दूसर सुधार दी, राउर गलती से विकिपीडिया के बिगाड़ नइखे होखे वाला आ डेराये के जरूरत नइखे। ई जरूरी नइखे कि आप एकदम परफेक्ट चीज लिखीं, काहें से कि विकिपीडिया लगातार सुधारल जात रहे वाला चीज हऽ आ ई लगातार जारी रहे वाला काम (वर्क इन प्रोग्रेस) हवे। आपसी सहजोग से लेखन के इहे फायदा बा कि अगर एक ब्यक्ति सुरू में कुछ आधा-अधूरा भा कमजोर तरीका से लिखे ला त बाकी लोग समय के साथ ओकरा के सुधार के आ बढ़ा के बढ़ियाँ ज्ञानकोशीय लेख के रूप में बिकसित क सकेला।\nखुद सीखे लायक पाठ[संपादन करीं]\nकई सारा मदद पन्ना बाने जहाँ आप इहाँ संपादन करे के बारे में सीख सकत बानी। उदाहरण खातिर नीचे दू गो कड़ी दिहल जाता जवना से आपके मदद मिली:\nसुरू से सीखे खातिर\nसंपादन कइसे करीं?\nखाता बनावल[संपादन करीं]\nविकिपीडिया पर योगदान करे खातिर खाता बनावल जरूरी नइखे। हालाँकि, अगर आप खाता बना के योगदान करब तब ई कई मामिला में बेहतर होखी। कारण:\nराउर सगरी संपादन के श्रेय (क्रेडिट) आपके चुनल गइल प्रयोगकर्ता नाँव (यूजरनेम) के साथ जुड़ी।\nराउर एक ठो बार्ता पन्ना बन जाई जहाँ अन्य संपादक सदस्य लोग आपसे चर्चा क सके ला, राउर मदद क सके ला।\nकई तरह के एडवांस संपादन औजार के इस्तमाल क सकत बानी, आ\nअइसन पन्ना सभ पर भी संपादन क सकत बानी जे खाली रजिस्टर्ड लोग खातिर सुरक्षित कइल गइल होखे।\nअगर आप अभिन ले खाता नइखीं, एक ठो यूजरनेम चुनीं आ खाता बनाईं।\nसंपादक समाज, प्रोटोकाल आ परंपरा[संपादन करीं]\nविकिपीडिया पर सभे वालंटियर बा आ इहाँ कौनों बहुत सख्त नियम-कानून नइखे। हँऽ, इहाँ ऊपर बतावल मकसद के पूरा करे आ आपस में बढ़ियाँ बेहवार राखे खातिर आ विकिपीडिया के स्थापित परंपरा सभ के लागू करावे खातिर नीति आ दिसानिर्देश बाने आ आपसे उमीद कइल जाला कि आप इनहन के पालन करीं। साथी संपादक लोग अलग-अलग जगह आ समाज से बा, अलग-अलग बिचार आ मत वाला हो सके ला, एही से आपस में हमेशा सामाजिक बेहवार आ एक दुसरे के सम्मान करे के चाहीं।\nहमनी के इहाँ ज्ञानकोश बनावे खातिर एकट्ठा भइल बानी जा। आपन निजी राय, मत या बिचारधारा साबित करे खातिर संपादन कइल, दुसरा साथी से अनुचित बेहवार कइल, बिघटनकारी संपादन कइल, आ विकिपीडिया के परंपरा आ ब्यवस्था के साथ खेलवाड़ कइल कौनों दसा में स्वीकार ना होखी।\nचर्चा आ आम सहमती[संपादन करीं]\n"भारत" लेख के वार्ता पन्ना पर जाए खातिर "बातचीत" टैब पर क्लिक करे के पड़ी\nमुख्य पन्ना: विकिपीडिया:बातचीत पन्ना दिसानिर्देस\nपरदा के पीछे, विकिपीडिया संपादक लोग के समाज हवे जे लोग लगातार इहाँ लेख लिखे आ उनहन के बेहतर बनावे खातिर काम करत बा। अइसना में अलग-अलग लोग के मत आ बिचार अलग हो सके ला। एह दसा में आपस में चर्चा क के आम सहमती बनावल उचित तरीका बाटे।\nहर लेख खातिर एक ठो बातचीत पन्ना होला। ई आप लेख के टाइटिल के ऊपर देख सकत बानी जहाँ "बातचीत" टैब होला। एह बातचीत पन्ना पर संबंधित लेख में सुधार खातिर चर्चा कइल जा सके ला।\nकौनों भी चर्चा में सहज आ आदर सहित रहि के आपन बात लिखीं। आपन बात तर्क के साथ समझा के सभके सहमती हासिल करे के कोसिस करीं।\nलेख के अलावा, बाकी तरह के पन्ना सभ के भी बातचीत पन्ना होला, प्रयोगकर्ता लोग के भी बार्ता पन्ना होला जहाँ आप केहू संपादक से चर्चा क सकत बानी। एकरे अलावा आम चर्चा खातिर चौपाल पर जा के सनेसा लिखल जा सकत बाटे।\nयोगदान संबंधी बेसिक बात[संपादन करीं]\nविकिपीडिया पर बहुत सारा संपादक लोग साथ मिल के एकरा लेखन के बिस्तार आ सुधार करे ला। सभे के योगदान महत्वपूर्ण बा आ केहू भी कौनों लेख के मालिक नइखे। मूल बात बा लेख के ज्ञानकोशीय शैली में बेहतर बनावल।\nलेखवन के बिकास[संपादन करीं]\nलेख हमेशा छोट लेख के रूप में सुरू होलें आ समय के साथ उनहन के बिकास होला। केहू के केतनो छोट योगदान होखे, अगर ओ से लेख में सुधार होखे त ओह संपादक के आभार बा।\nसुरुआत में सभसे नीक तरीका बा कि ज्यादा से ज्यादा लेखवन के पढ़ीं आ अगर कुछ मामूली गलती या सुधार करे लायक चीज लउके तब ओकरा के सुधारे के कोसिस करीं। उदाहरण खातिर, आपके कौनों लेख में एक ठो शब्द अइसन मिलल जेकर इस्पेलिंग गलत बा, या कौनों वाक्य अइसन मिलल जे मामूली बदलाव के बाद व्याकरण के हिसाब से ढेर बेहतर हो जाई, तब आप एकरा खातिर संपादन क सकत बानी। अइसन काम के कॉपीएडिटिंग कहल जाला आ सभके एह बात खातिर बढ़ावा दिहल जाला कि लेख पढ़के कॉपीएडिटिंग करे।\nसंपादन कइसे करीं?[संपादन करीं]\nहर लेख के पढ़त समय कंप्यूटर पर आपके "संपादन" आ "स्रोत संपादित करीं" के टैब लउके ला, जवना पर क्लिक क के लेख के एडिटबक्सा में खोलल जा सके ला आ जरूरी बदलाव कइल जा सके ला। अगर आप पूरा लेख नइखीं संपादन कइल चाहत आ खाली कौनों खंड के संपादन कइल चाहत बानी, तब खंड के हेडिंग के आगे बनल नीला रंग के "संपादन" आ "स्रोत संपादित करीं" पर क्लिक क सकत बानी।\nमोबाइल में देखत समय आपके दाहिने ओर सभसे ऊपर एक ठो कलम के निशान लउके ला, ई हर खंड के हेडिंग के आगे भी दाहिने ओर लउके ला। एह पर टैप क के संपादन खातिर खोलल जा सके ला आ जरूरत के बदलाव कइल जा सके ला।\nसंपादन करे खातिर लेख के खोल लिहले के बाद एह में बदलाव कइसे कइल जाय ई नीचे दिहल गइल कड़ी के पढ़ के जानल जा सकत बा:\nभोजपुरी में कइसे टाइप करब?\nसंपादन कइसे करब?\nसंदर्भ कइसे जोड़ब?\nविकिपीडिया पर मौजूद सगरी लेख के लिस्ट में से आप लेख खोज सकत बानी या फिर कौनों एगो लेख (रैंडम) खोल के कॉपीएडिटिंग क सकत बानी।\nअगर आप भोजपुरी विकिपीडिया पर बनल बहुत छोट लेख सभ के बिस्तार कइल चाहत बानी तब अपना पसंद के बिसय के श्रेणी में एकदम से छोट लेख बीच के उनहन के बढ़ा सकत बानी।\nनया लेख आ उल्लेखनीय बिसय[संपादन करीं]\nपहिले से बनल लेखवन में सुधार के अलावा आप उल्लेखनीय बिसय पर नया लेख भी बना सकत बानी। धियान रहे कि लेख के बिसय कम-से-कम एतना महत्व के जरूर होखे कि ओह पर ज्ञानकोश में लेख शामिल करे के जरूरत के उचित साबित कइल जा सके।\nकौनों किसिम के परचार भा कौनों कम महत्व वाला बिसय के महत्वपूर्ण बनावे के कोसिस करे खातिर लेख मत बनाईं।\nअगर आप लेख बनावे के सोचत बानी तब पहिले विकिपीडिया का ना हवे जरूर पढ़ लीं। एकरे बाद नया लेख सुरू करे के बारे में पढ़ीं आ नया लेख बनाईं।\nमदद माँगल[संपादन करीं]\nविकिपीडिया पर आपके योगदान के आसान बनावे खातिर हमनी के पूरा कोसिस बा कि आपके हर सवाल के जबाब उपलब्ध होखे। नीचे दिहल कड़ी सभ में आपके अइसन जानकारी आ मदद मिली:\nअक्सर पूछल जाए वाला सवाल - जहाँ कुछ रेडीमेड सवाल आ जबाब लिखल बा।\nमदद पन्ना - जहाँ बिबिध प्रकार के मदद सामग्री के बिसय सूची बा।\nचौपाल जहाँ आ कौनों बिसय पर सभके धियान खींचे खातिर लिख सकत बानी।\nअगर आप के लागत होखे की ऊपर बतावल कड़ी सभ से आपके कौनों मदद नइखे हो पावत आ केहू सीधे आपसे संपर्क क के आपके सवाल के जबाब दे तब नीचे दिहल तरीका से आपन सवाल अपना वार्ता पन्ना पर लिखीं (एकरा खातिर खाता होखल जरूरी बा, तबे आपके वार्ता पन्ना बनी):\n==X के बारे में मदद?==\nऊपर दिहल पूरा चीज कॉपी क लेईं आ अपना बातचीत पन्ना पर जाके संपादन बटन पर क्लिक करीं आ संपादन बक्सा में चपका देईं,\n"X के बारे में मदद?" के मेटा के एकरे जगह आप सवाल के संछेप में हेडिंग दे दीं;\n"राउर सवाल...." के मेटा के एकरे जगह आपन सवाल या परेशानी लिखीं;\n~~~~ के अइसहीं छोड़ दीं, ई आपके दसखत हवे। एकरे बाद संपादन बक्सा के नीचे "झलक देखीं" बटन पर क्लिक क के देखीं कि सभ ठीक तरीका से लउकत बा? ठीक होखे तब, "बदलाव प्रकाशित करीं" पर क्लिक क के आपन सवाल छाप दीं।\nआपके सवाल के जबाब एक से दू दिन के भीतर केहू न केहू प्रयोगकर्ता देवे के कोसिस करी।\nसमाज पन्ना जहाँ आपके अउरी कई बिसय आ काम मिल जाई जे आपके करे लायक होखे।\nनीति अउरी दिसानिर्देस पढ़ के आप जान सकत बानी कि विकिपीडिया पर का करे के चाहीं आ का ना करे के चाहीं।\n"https://bh.wikipedia.org/w/index.php?title=विकिपीडिया:योगदान&oldid=699288" से लिहल गइल\nएह पन्ना पर आखिरी बेर संपादन 12 सितंबर 2021 के 03:40 बजे भइल रहल।


अब्दुल ग़फ़्फ़ार जी के लिखल भोजपुरी लघुकथा महतारी के दुआ | जोगीरा\nHome भोजपुरी साहित्य भोजपुरी लघुकथा अब्दुल ग़फ़्फ़ार जी के लिखल भोजपुरी लघुकथा महतारी के दुआ\nपरनाम ! स्वागत बा राउर जोगीरा डॉट कॉम प , रउवा सब के सोझा बा अब्दुल ग़फ़्फ़ार जी के लिखल भोजपुरी लघुकथा महतारी के दुआ ( Bhojpuri Laghu katha Mahtari ke dua) , पढ़ीं आ आपन राय जरूर दीं कि रउवा अब्दुल ग़फ़्फ़ार जी लिखल भोजपुरी लघुकथा (Bhojpuri laghu katha ) कइसन लागल आ रउवा सब से निहोरा बा कि एह लघुकथा के शेयर जरूर करी।\nगाजी मियां एगो छोट किसान बाड़न। गरीबी के चलते उनकर माई बाप उनकरा के पांचवा किलास से आगे ना पढ़ा पावल लोग। बाकिर ऊ अपना लईकन के पढ़ावे खातिर हर दुख मुसीबत सहे के तैयार रहलन।\nपट्टी पट्टिदार से ले के पास पड़ोस के घर से हर दू चार दिन पर गोश्त के ख़ुशबू आवेला जेकरा के मन मसोस के बर्दाश्त करे के पड़ेला। ग़ाज़ी मियां तरकारी भात खा के अपना लईकन के पढ़ावे के ईरादा पर कायम रह गईलन आ बड़का लईका के मैट्रिक फर्स्ट डिवीज़न से पास करा लिहलन।\nशहसवार बाबू जब मेट्रिक के इम्तिहान पास कर लिहलन त ग़ाज़ी मियां के मन में उनकरा के इंजिनियर बनावे के सपना जागल। शहसवार बाबू बचपने से पढ़े में बड़ी तेज रहलन, ऐह लिए उनकर अब्बा जी के सपना पूरा होखे में कौनो दिक्कत ना भईल।\nजब शहसवार बाबू इंजीनियरिंग पढ़ के अईलन त घर भर के लोग बड़ी खुश भईल की शहसवार बाबू इंजीनियर बन गईलन! अब खुबे रुपया कमैहन आ आपन अब्बा जी के सपना पूरा करिहन।\nशहसवार बाबू घरे आवते कहलन- अब्बा जी हमरा कलेक्टर बने के शौक बा। हम यूपीएससी के तैयारी खातिर दिल्ली जाए के चाहत बानी।\nउनकर अब्बा जी ई बात सुनके ठकुआ गईलन! आ सोच में पड़ लगलन की केतना दुख मुसीबत काट के त इंजीनियर बनौनी, अब ई कलेक्टर बने के कहत बाड़न! अब फेरू एतना रूपया के इंतज़ाम कहां से होई।\nग़ाज़ी मियां शहसवार बाबू से पुछलन- कलक्टर बने में केतना रूपया लागी हो बबुआ!\nशहसवार – लगभग एक लाख सालाना।\nग़ाज़ी मियां – आ केतना साल लागी!\nशहसवार – दु से तीन साल।\nग़ाज़ी मियां मन में सोचे लगलगन की अब कौन ऊपाय होई! कहलन -ठीक बा, तु दिल्ली जाए के तैयारी करऽ, रूपया के चिंता हमरा पर छोड़ दऽ। ईरादा नेक बा त अल्लाह के मदद ज़रूर होई!\nग़ाज़ी मियां रात भर करवट बदलत रह गईलन बाकिर नींद ना लागल।\nबिहान भईला ऊ सीधे बैंक में गईलन आ बैंक मैनेजर से सगरी बात बतऊलन –\nबैंक मैनेजर कहलन की लोन त मिल जाई बाकिर घर बंधक राखे के पड़ी।\nसर, हमरा लगे चार कोठरी के मकान बा, ओकरा के बंधक राख के केतना पैसा मिल जाई!\nबैंक मैनेजर – चार लाख\nग़ाज़ी मियां – चलीं तब त काम डगर जाई। राऊर बहुत बहुत शुक्रिया।\nशहसवार बाबू अपना मेहनत आ मालिक के मर्ज़ी से दूसरके साल यूपीएससी के इम्तिहान पास कर लिहलन।\nई खबर सुनके घर से लेके गांव तक ख़ुशी के लहर दौड़ गईल।\nई कामयाबी में घर भर के लोग आपन आपन भागीदारी जतावे लागल।\nलेकिन सबकर दावा शहसवार बाबू के अम्मी के सामने धरल के धरल रह गईल, जब ऊ अंचरा के कोना से आंसू पोंछत कहली –\nबबुआ के मैट्रिक के इम्तिहान से ले के, ई कलक्टर वाला इम्तिहान तक, कौनो अईसन रात ना गुजरल होई, जब हम तहज्जुद के नमाज में अल्लाह के सामने बबुआ के पास होखे खातिर दुआ ना मंगले होखीं।\nएगो महतारी के दुआ—ऊहो रात के तहज्जुद में—अल्लाह कबहूं ना ठुकरैहन।\nघर के सगरी लोग ई सुनके अवाक रह गईल!\nबाप के सगरी जद्दोजहद महतारी के दुआ के सामने बौना साबित हो गईल!\nमहतारी के दुआ\nपिछला लेखबब्लु सिंह जी के लिखल भोजपुरी लघुकथा निष्ठुर नियति\nअगिला लेखअब्दुल ग़फ़्फ़ार जी के लिखल भोजपुरी लघुकथा बेवफाई\nपवन सिंह और मणि भट्टाचार्य अगली भोजपुरी फिल्म वांटेड एक साथ\nलमहर शहरिया के


शुभी शर्मा साईन कइली तीन गो फिलिम – Anjoria\nहालही में रिलीज भइल अपना फिलिम ‘वीर बलवान’ के मिलल अपार सफलता के बाद सिनेमा भोजपुरी के स्टार अदाकारा शुभी शर्मा हाल ही में तीन गो नया फिलिम साइन क लिहली. एह फिलिमन में एगो फिलिम निर्देशक एम.आई. राज के बा जवना में शुभी सुपरस्टार रविकिशन आ पवन सिंह संगे नजर अइहें. ई फिलिम एही हफ्ता फ्लोर पर जाए वाली बा. दोसरकी फिलिम ह निर्माता संजय मिश्रा आ निदेशक संतोष मिश्रा के ‘‘लउकेला किला त हिलेला जिला’’ जवमा में शुभी के नायक पवन सिंह बाड़ें. तिसरकी फिलिम निर्माता अभय सिन्हा के ह.


मधुप श्रीवास्तव के मिलल भिखारी ठाकुर सम्मान – Anjoria\nमधुप श्रीवास्तव के मिलल भिखारी ठाकुर सम्मान\nऔराई गाँव निवासी पप्पु श्रीवास्तव आ अनीता श्रीवास्तव के सुपुत्र मधुप श्रीवास्तव के लोकनाट्य सम्राट भिखारी ठाकुर के 125 वाँ जयंती के मौका पर कुतुबपुर, छपरा में आयोजित जयन्ती समारोह में भोजपुरी फिल्म पत्रकारिता में विशेष योगदान खातिर भिखारी ठाकुर सम्मान-2012 से सम्मानित कइल गइल. उनुका के गीतकार आ फिल्म निर्मात्री डॉ रंजू सिन्हा आ भिखारी ठाकुर संस्थान के अध्यक्ष ललन राय अउर सचिव कृष्ण कुमार वैष्णवी के हाथे सम्मानित कइल गइल.\nमधुप बतवले कि ई सम्मान उनुका माता-पिता, बड़का भाई अनूप श्रीवास्त, रिश्तेदार आ हीत मीत के प्यार अउर आशीर्वाद के फल ह. मधुप वास्तव भोजपुरी फिलिमन के बढ़न्ती ला एकर कमी उजागर करे खातिर फिल्म सेंसर बोर्ड मे आरटीआई डलले रहले जवना के पूरा जबाब आजु ले सेंसर बोर्ड नइखे दे पवले. मधुप भोजपुरी फिल्म इंडस्ट्री की आवाज नाम से एगो गोल बना के फिल्म इंडस्ट्री का बारे में चर्चा परिचर्चा करत रहेले. देश-विदेश के मीडिया में भोजपुरी सिनेमा के खबरन के प्रकाशन ला मधुप हमेशा लागल रहेले. सम्मान पा के मधुप बहुते खुश बाड़े आ कहत बाड़े कि अब अउर जोरदार तरीका से एह काम में लगीहें.\nमेरे साजन तेरे कारन फिलिम में प्यार क मसीहा बनल बाड़े बालेश्वर सिंह


Every word in politics should be weighed down because muscle power is not infinite Bhojpuri: राजनीति में नाप-जोख के बोल काहे कि बाहुबल 'अनंत' नइखे – News18 हिंदी\nराजनीत में अदावत के बहुत नजदीक से देखले-बूझले रहन. मने मन ऊ सोंचे लगले कि एक समय बिधायक अनंत सिंह, नीतीश कुमार के केतना करीबी रहन. आज ऊ लालू जी गुनगान कर रहल बाड़े. लेकिन लालू जी से वफादारी देखावे में अनंत सिंह मरजदा के भूला गइले. ऊ सांसद सुशील सुशील मोदी के खिलाफ अतना अभद्र ट्वीट कइले कि ओकरा के ना लिखल जा सके ना कहल जा सके.\nLast Updated : April 16, 2021, 13:30 IST\nचइत नवरात्रा में शिवपूजन चा के दलान पs सुंदरकांड के आयोजन रहे. स्वामी अखिलानंद पाठ शुरू करे से पहिले कहले, अगर मनुष्य के जिनगी संवारे के बा तs ओकरा रामचरित मानस जरूर पढ़े भा सुने के चाहीं. ई खाली पवित्र ग्रंथ ही ना हs बलिक जीवन के सम्पूर्ण जीवन दर्शन भी हs. सुदंरकांड पाठ शुरू भइल. कुछ देर के बाद स्वामी जी चौपाई पढ़ले-\nप्रवसि नगर किजै सब काजा, हृदय राखि कौसलपुर राजा.\nगरल सुधा रिपु करहीं मिताई, गोपद सिंधु अनल सितलाई..\nमतलब, रउआ नगर में प्रवेश करीं अउर भगवान श्रीराम के मन में सुमिर के सभ काम करीं. अइसन कइला से बिस भी अमरित के समान हो जाला. दुश्मन भी ओकर संघतिया बन जाला. समुंदर गाय के खुर के समान गड़हा में समा जाला. दहकत आग भी शीतल हो जाला. स्वामी जी कहले, ई चौपाई के दोसर पंक्ति के बहुत चमत्कारी महत्व बा. अगर केहू शत्रु के मित्र बनावल चाहत बानी तs एह चौपाई के दोसर पंक्ति के जरूर पाठ करे के चाहीं. बिसुनदयाल बहुत गौर से पंडित जी के बात सुनत रहन. पिछिला साल बिधायक के चुनाव हार गइल रहन. राजनीत में अदावत के बहुत नजदीक से देखले-बूझले रहन. मने मन ऊ सोंचे लगले कि एक समय बिधायक अनंत सिंह, नीतीश कुमार के केतना करीबी रहन. आज ऊ लालू जी गुनगान कर रहल बाड़े. लेकिन लालू जी से वफादारी देखावे में अनंत सिंह मरजदा के भूला गइले. ऊ सांसद सुशील सुशील मोदी के खिलाफ अतना अभद्र ट्वीट कइले कि ओकरा के ना लिखल जा सके ना कहल जा सके. राजनीति में बिरोध खातिर एगो बिधायक अइसन फूहर बात कहल जा सकेला ?\nसवारथ लागि करहिं सब प्रीति...\nस्वामी जी, सुंदरकांड के पाठ के बीच्चे में आदिमी के सोभाव पs चर्चा करे लगले. ऊ रामचरित मानस के एगो अउर चौपाई पढ़ले\nसुर नर मुनि सब कै यह रीती.\nसवारथ लागि करहिं सब प्रीति..\nमतलब, देवता, मनुष्य अउर मुनि के एक्के रीति बा कि ऊ सवारथ खातिर ही केहू से प्रेम करे ले. लेकिन सवारथ भी दू तरीके के होला. पहिला ई कि जब केहू दोसरा के फैदा पहुंचवला के बाद आपन फैदा सोचे. एकरा में केहू के बेलकुल तपलीख ना होखे. दोसर ई कि केहू के नोकसान पहुंचा के आपन फैदा के बात सोचल जाव. ई बात सुन के बिसुनदयाल के बुझाइल कि स्वामी जी उनके ई प्रसंग सुना रहल बाड़े. बिधायक अनंत सिंह तs दोसरा के नोकसान पहुंचा के पाटी में आपन छबि बनावल चाहत बाड़े. लेकिन उनका ई बात जरूर इयाद राखे के चाहीं कि राजनीति में दोस्ती अउर दुश्मनी कबो अस्थायी ना रहे. बाहुबल भी समय के साथ हवा में बिलीन हो जाला. इहे अनंत सिंह खातिर पूर्व सांसद अरुण कुमार ईसारा ईसारा में नीतीश कुमार के छाति तूरे के बात कहले रहन. अइसन भासा के परयोग करे वला अरुण कुमार आज कहां बाड़े ? ना सांसद बाड़े, ना बिधायक बाड़े. अब तs ऊ अनंत सिंह के तरफदारी भी ना कर सकस. ई सभ बात सोच के बिसुनदयाल के मन बेचैन हो गइल. सुंदरकांड पूरा भइला के बाद जब ऊ उठे लगले तs मनोहर कहले, हमहूं साथे चलब.\nजब एक बोली से बदल गइल रहे बिहार के राजनीत\nबिशुनदयाल के मन में स्वामी जी बात घूमत रहे. आदिमी के कबहुओं आपन बाहुबल पs अभिमान ना करे के चाहीं. बाहुबल समय के आनी-जानी हs. आज बा काल्ह नइखे. ऐह से हरमेसा नाप तउल के बोले के चाहीं. बिशुनदयाल के गमसुम देख के मनोहर कहले, का सोचल रहल बाड़s ? बिशुनदयाल जब बिधायक अनंत सिंह के ट्वीट के बारे में बतवले तs उहो सोचे लगले. कुछ सोच के मनोहर कहले, इंसान के जिनगी में बोली-बचन के बहुत अहमियत बा. इहे बोली इज्जत दियावे ला, इहे बोली जिल्लत दियावे ला. सोच लs कि शहाबुद्दीन केतना बड़ा बाहुबली रहन. ऊ जीरादेई से दू बेर बिधायक अउर सीवान से चार बेर सांसद रहन. एगारह साल से जेल में रहला के बाद ऊ 2016 में जमानत पs छूटल रहन. लेकिन जेल से निकलला के बाद ऊ कह देले कि नीतीश कुमार परिस्थिति के सीम रहन. ओह घरी लालू-नीतीश एक भइल रहे लोग. इहे एक बयान (बोली) से बिहार के राजनीत बदल गइल. लालू नीतीश के दोस्ती टूटे के बिया रोपा गइल. शहाबुद्दीन के बाहुबल कवनो काम ना आइल. कानून के अइसन शिकंजा कसल कि उनका फेन जेल जाये के पड़ल. एक बोली से शहाबुद्दीन आपन भी नोकसान कइले अउर राजद के भी. बहुत मोसकिल से राजद के सत्ता मिलल रहे लेकिन बीच्चे में छीना गइल.\nबिरोध ओतने ठीक कि नजर मिलावे के गुंजाइस रहे\nमुन्ना शुक्ला भी जदयू के बाहुबली बिधायक रहन. उनकर पत्नी अन्नु शुक्ला भी बिधायक रही. एक समय मुन्ना शुक्ला के भी तूति बोलत रहे. लेकिन जब समय गिरल तs उनका चुनाव हारे के पड़ल. 2015 के चुनाव में उनकर हार का भइल कि राजनीत में दरकिनार हो गइले. बाहुबल पानी के रवानी हs. आज बा काल्ह नइखे. लेकिन आदिमी के निजी संबंध हरमेसा असथाई रहेला. दल अलग भी होखे तs दिल के अलग ना करे के चाहीं. सांसद ललन सिंह अउर नीतीश कुमार में भी खटपट भइल रहे. लेकिन फेन दूनो जना एक हो गइले. उपेनदर कुसवाहा अउर नीतीश कुमार मे केतना बरियर झंझट भइल लेकिन फेन मेल हो गइल. कब के केकरा से दोस्ती हो जाई अउर केकरा से दुसमनी, केहू ना बता सके. जवन आनंत सिंह के लालू जादव देखल ना चाहत रहन आजे उहे राजद के समर्पित नेता बन गइल बाड़े. अनंत सिंह के हनुमान कहाये वला बंटू सिंह आज राजद के प्रवक्ता हो गइल बाड़े. बिहार के राजनीत में का कबो केहू सोचले रहे कि अनंत सिंह अउर लालू जादव में मेल हो सकेला ? लेकिन आज ई सत्य बा. विरोध ओतने ठीक बा जवना से कि नजर मिलावे के गुंजाइस बांचल रहे. काहे से कि केहू अनंतकाल तक महंथ ना रहे. (लेखक अशोक कुमार शर्मा वरिष्ठ स्तंभकार हैं.)\nआजमगढ़ : गर्लफ्रेंड ने बातचीत बंद की तो घर में घुस आया लड़का, चाकू से वारकर खुद छत से कूदा\nUP: आजमगढ़ में सड़क के किनारे मिली सिर कटी लाश, शिनाख्त में जुटी पुलिस\nलोकसभा उपचुनावः आखिर क्यों हारे अखिलेश? पुरानी जीत का नशा या.... पढ़िए सपा के गिरते वोट बैंक का पूरा पोस्टमॉर्टम\nTags: Bhojpuri, Bhojpuri News, Lalu Prasad Yadav\nFIRST PUBLISHED : April 16, 2021, 13:15 IST


दुबारा दाम बढ़ावल गइल त संप्रग से नाता तूड़ लीहें ममता बनर्जी. जबकि प्रधानमंत्री दाम घटावे से साफ इंकार कर दिहलें.\nआजु आडवाणी आपन जन्म दिन मनवलन. एह मौका पर राजनाथ सिंह उनुका के प्रधानमंत्री पद खातिर पार्टी के ‘स्वाभाविक पसंद’ बतवलन त आडवाणी भावुक हो गइलन.\nदूससंचार नीति पर रायशुमारी अब9दिसम्बर तक कइल जाई.\nयेदियुरप्पा के 21 दिन जेल में रहला का बाद मंगल का दिने जमानत मिल गइल.\nलोकपाल मुद्दा के अध्ययन करे वाली संसदीय समिति आपन सिफारिश 22 नवंबर से शुरू होके जा रहल संसद के शीतकालीन सत्र में पेश कर दी.\nगन्ना के दाम में चालीस रुपिया प्रति क्विंटल के बढ़ोतरी यूपी के किसानन के तोष नइखे देत. ऊ लोग तीन सौ रुपिया प्रति क्विंटल दाम माँगत बा.\nत्रिपुरा में 1 लाख मजदूरों ‘जेल भरो’ अभियान चलवले. ऊ लोग चाहत बा कि कम से कम तनखाह दस हजार रुपिया महीना तय कइल जाव.\nभारतीय गिरिजाघरन के राष्ट्रीय परिषद मंगल का दिने भारत के पूर्वोत्तर राज्यन आ जम्मू कश्मीर से सशस्त्र बल विशेष शक्तियां अधिनियम हटावे के मांग कइलसि.\nफिलीपींस में सोमार देर रात आइल भूकम्प में 31 लोग घवाहिल भइल बा.\nदक्षेस सम्मेलन खातिर बुध का दिने मालदीव रवाना होइहन प्रधानमंत्री.\nकेरल में माकपा नेता एम. वी. जयाराजन के अदालत के अवमानना करे का चलते केरल उच्च न्यायालय छह महीना जेल के सजा सुनवले बा.\n2जी घोटाला में चिदम्बरम के खिलाफ सुब्रह्मण्यम स्वामी के याचिका पर सुनवाई टार दिहलसि केंद्रीय जांच ब्यूरो के विशेष अदालत.\nहरियाणा के सरकारी चिकित्सक दू दिन के सामूहिक अवकाश पर चल गइल बाड़न जवना से प्रदेश के चिकित्सा सेवा चरमरा गइल बा.\nदोसर हजारिका कबहू पैदा ना होई, कहली लता मंगेशकर.\nनक्सल प्रभावित मिर्जापुर में पुलिस तीन जने के 5,000 इलेक्ट्रॉनिक डेटोनेटर का साथे गिरफ्तार कर लिहलसि. तीनो के साथ गिरफ्तार किया। तीनों मध्य प्रदेश के छतरपुर जिला के हउवें.\nसर्वोच्च न्यायालय अमरनाथ यात्रा के ‘पाखंड’ बतावे वाला बयान खातिर स्वामी अग्निवेश के आड़े हाथ लेत कहलसि कि उनुका अपना बाति पर फेर से सोचे के चाहीं काहे कि एहसे लाखों लोग के भावन आहत भइल बा.\nपाकिस्तान के प्रधानमंत्री यूसुफ रजा गिलानी आ चीन के प्रधानमंत्री वेन जियाबाओ सोमार का दिने रूस के शहर सेंट पीट्सबर्ग में शंघाई सहयोग संगठन के 10वां शिखर सम्मेलन का दौरान भेंट कइले आ दुनु देश के संबंध अउरी पोढ़ करे के बात कहलन.\nचीन बनाई 33 टन भार ढोवे वाला हेलीकॉप्टर.\nजॉर्ज बुश निजी यात्रा पर सोमार का दिने मुम्बई अइले.\nजेट एयरवेज 14 दिसम्बर से मुम्बई से सऊदी अरब के रियाद अउर थाइलैण्ड के बैंकाक शहरन खातिर आपन सेवा शुरू करी.\nफॉर्चून इंडिया के सूची में कारोबार जगत के 50 गो सबले असरदार आ ताकतवर औरतन में चंदा कोचर के नाम सबले पहिला बा. एह सूची में बॉलीवुड के एकता कपूर आ फराहो खान के नाम बा,\nसार्वजनिक क्षेत्र के ताप विद्युत कम्पनी एनटीपीसी दू करोड़ टन कोयला खरीदे खातिर विदेशी कम्पनियन से निविदा मँगाई.\nरिलायंस इंफ्रास्ट्रक्चर के संचालन आमदनी 44 फीसदी बढ़ल.\nहिल्टन भारत के सबले बड़का अंतर्राष्ट्रीय होटल ब्रांड मानल गइल बा. एगो सर्वेक्षण के रिपोर्ट.\nरिलायंस पावर के संचालन आय 189 फीसदी बढ़ल.\nअक्टूबर में निर्यात 10.8 फीसदी बढ़ल जबकि सितम्बर में 36.6 फीसदी बढ़ल रहुवे.\nमंगल का दिने शेयर बाजार में मामूली तेजी रहल.\nबॉलीवुड के महानायक अमिताभ बच्चन कहले बाड़न कि उनकर कवनो मनसा नइखे कि इलेक्ट्रॉनिक मीडिया पर अपना पोता भा पोती के जनम के कवरेज पर रोक लगावसु.\nमाइकल जैक्सन के चिकित्सक के गैर इरादतन हत्या के दोषी मानल गइल बा.\nबॉलीवुड में अक्षय कुमार के सबसे तंदुरुस्त बतवलन जॉन अब्राहम.\nबिग बॉस का जरिये नवजवानन तक चहुपे चाहत बाड़न स्वामी अग्निवेश.\nगोवा में खेलमंत्री मनोहर अजगाँवकर पर अपना बेटी के गलत तरीका से बहाल करावे के आरोप लगावल गइल बा. आ भाजपा एह बहाली के जाँच करावे के माँग कइले बिया.\nडीडीसीए टिकटन के कालाबाजारी के रिपोर्ट के खारिज कइलसि.\nअपना पहिलके टेस्ट मैच में शानदार प्रदर्शन करे वाला ऑफ स्पिन गेंदबाज रविचंद्रन अश्विन के कहना बा कि वेस्टइंडीज के साथ खेलत मैच में नौ विकेट लेबे में उनुका फिरोजशाह कोटला के पिच से कवनो खास मदद ना मिलल.\nअंडर-22 महिला हॉकी में भारत न्यूजीलैंड के हरा दिहलसि.\nराष्ट्रीय महिला शतरंज में मैरी एन्न गोम्स माथ पर बरकरार बाड़ी.\nदिल्ली टेस्ट में ऑफ स्पिन गेंदबाज रविचंद्रन अश्विन के बेहतरीन गेंदबाजी अउर सलामी बल्लेबाज वीरेंद्र सहवाग के ताबड़तोड़ अर्धशतक का सहारे भारत 276 रन के निशान के पाछा करत दू विकेट का नुकसान पर 152 रन बना के मजबूत स्थिति में आ गइल बा. जीत खातिर अब महज 124 रन चाहीं.


पत्थर के देश में पत्थर के लोग – Anjoria\nअप्रैल 20, 2010 लस्टम पस्टम\nरउआ कहीं चल जाईं, भारत के कवनो कोना में. सब जगहा रउआ पत्थर दिल के लोग भेंटाई. आखिर काहें ना? जेकरा पर जिम्मेदारी बा कि ऊ सबके आदमी बनाई. ओकरो दिमाग में पत्थरे भर गइल बा. हँ, बात मास्टर लोग के कइल जाता. आज के मास्टर लोग गुरुजी ना हऽ, ऊ त माह-टर बन गइल बा लोग. हाली हाली माह टरे आ अउर आपन मेहनताना वसूल के उहो लोग घरे जाव. रहल सवाल लइकन के पढ़े लिखे के त ओकर परवाह केकरा बा? लइका के माई बाप ढेर सवाल जवाब करे वाला होखी त लइका के परीक्षा में नकल करा दिहल जाई. लइका पूरे नम्बर पा जाई त ओकर माइयो बाप के कवनो शिकायत ना रह जाई. लइको खुश.\nसर्टिफिकेट ले के बौराइल फिरी. नौकरी एह घरी कवनो पढ़ला लिखला पर थोड़े मिलत बा. ए घरी नौकरी खातिर पढ़ाई कइला पर पाँच लाख से कम में कवनो पढ़ाई नइखे हो सकत. एमबीए के डिग्री नइखे त कवनो बढ़िया नौकरी में पुछल ना जाई. एमए, बीए त कवनो मतलब के पढ़ाईये नइखे रह गइल. एहिसे कवनो चपरासियो के वांट निकलऽता त एमए अउर बीए पास लोगन के भीड़ टूट पड़त बा. कई बेर रउरोलोग अखबार में पढ़ले होखब कि मलेटरी का बहाली में भगदड़ मच गइल अउर कइ गो लइका दबा के मर गइल. साँचे, ई दुनिया पत्थर के हो गइल बा!\nलोग के मनमिजाज सब बदल गइल बा. आज लोग के एक दोसरा के परवाह नइखे. माह-टर लोग के पढ़ावल लइका जब स्कूल कालेज फांद के जीवन के तमाम क्षेत्र मे उतरऽता लोग त ओइसहीं धकियावऽता, एक दोसरा के नकल करऽता. गाँव जवार के लोग एक दोसरा के चिन्हल बन्द कर दिहल. नाता रिश्तेदारी अब ससुरारी आ सढ़ुआने तक रह गइल. गाँव से एक बेर जे शहर आ गइल ऊ फेर गाँव के मुँह दोबारा नइखे झाँकत. पेड़ खूँट, घर बधार सब अकेले मानो कवनो शाप ढोवत बा. केहू के केहू से मतलब नइखे. अउर कहीं स्वार्थ पूरा होखेवाला हो तब देखीं मतलब. बगल के पड़ोसिया भाई से मुकदमा लड़ल आज गाँववालन के धरम अउर फरज दूनो हो गइल बा. कबो कहल जात रहे कि गाँव के लोग बड़ा शुद्ध विचार के होला. नेत धरम पर चले वाला. बाकिर आज देशो में हवा खराब हो गइल बा. अइसन में इहे कहल जा सकऽता कि आज पत्थर के देश में सभे लोग पत्थर के हो गइल बा.\nअमीरी के नया शौक


खबर भोजपुरी में (मंगल, 25 नवंबर 2014) – टटका खबर\nखबर भोजपुरी में (मंगल, 25 नवंबर 2014)\n25 नवंबर, 2014 का दिने नई दिल्ली के प्रगति मैदान में भारत अन्तर्राष्ट्रीय व्यापार मेला में खादी परिधान उत्सव-2014 के उद्घाटन का मौका पर केंद्रीय सूक्ष्म, लघु आ मध्यम उद्यम राज्य मंत्री गिरिराज सिंह मौजूद रहलन\nबिहार के राजनीति में मुख्यमंत्री जीतन राम मांझी आ जदयू नेता नीतीश कुमार का बीच बढ़त दूरी के चरचा का बीच मंगल का दिने दुनू जने जहानाबाद में मंच साझा कइलन आ एक दोसरा के बड़ाई कइलन.\nउत्तर प्रदेश के महाधिवक्ता रहल आ मुलायम सिंह के करीबी एस.एम. काजमी के मंगल का दिने एगो सड़क हादसा में मौत हो गइल.\nयूपी के मुख्यमंत्री अखिलेश यादव मंगल का दिने लखनऊ महोत्सव के उद्घाटन कइलन. महोत्सव 25 नवंबर से सात दिसंबर ले चली.\nउत्तर प्रदेश के निठारी कांड में फाँसी के सजा पवले सुरेंद्र कोली के फांसी लगावे पर इलाहाबाद उच्च न्यायालय के रोक एक दिसंबर ले बढ़ा दिहल गइल बा. अब अगिला सुनवाईओ एके दिसंबर के होखी.\nउत्तर प्रदेश विधानसभा के शीतकालीन सत्र मंगल का दिने भइल हंगामा का चलते समय से पहिलहीं खतम क दिहल गइल.\nझारखंड के नक्सल प्रभावित6गो जिलन में मंगल का दिने 62 फीसदी मतदान होखे के खबर बा. जम्मू कश्मीर में सत्तर फीसदी से अधिका वोट पड़े के खबर बा.\nबिहार क्रिकेट संघ मंगल का दिने कहलसि कि सर्वोच्च न्यायालय इंडियन प्रीमियर लीग के मैचन में भइल स्पॉट फिक्सिंग आ सट्टेबाजी के जांच ला बनावल मुद्गल समिति के रिपोर्ट सार्वजनिक करा देव जेहसे कि चोर के चोर बतावल जा सके.\nभारत के प्रधानमंत्री नरेंद्र मोदी मंगल का दिने नेपाल सेना के इस्तेमाल खातिर नेपाल के प्रधानमंत्री सुशील कोइराला के पूरा से भारते में विकसित आ बनावल सैनिक हेलीकॉप्टर ध्रुव सँउपले.\nथिसिस चोरावे का आरोप में गिरफ्तार दिल्ली विश्वविद्यालय के कुलपति रह चुकल दीपक पेंटल के कुछ घंटा भितरे जेल से रिहा करे के आदेश मिल गइल दिल्ली उच्च न्यायालय से.\nमशहूर नृत्यांगना सितारा देवी लमहर बेमारी का बाद आजु मंगल का दिने जसलोक अस्पताल में दुनिया छोड़ के चल गइली.\nअहमदाबाद के सरदार पटेल स्टेडियम में मंगल का दिेन विजय हजारे ट्रॉफी के फाइनल मुकाबला में कर्नाटक के टीम पंजाब के टीम के 156 रन से हरा के खिताब जीत लिहलसि.\nगोवा विधानसभा अध्यक्ष राजेंद्र अरलेकर आजु मंगल का दिने विधायक आ मुख्यमंत्री रहल मनोहर पर्रिकर के विधायकी से इस्तीफा मंजूर क लिहले. पर्रिकर अब देश के रक्षा मंत्री बन गइल बाड़े आ हरियाणा से राज्यसभा सांसद.\nसड़क परिवहन आ राजमार्ग मंत्री नितिन गडकरी मंगल का दिने दिल्ली-काठमांडू बस सेवा के हरियर झंडी देखा के रवान कइलन. कहलन कि अउरिओ पड़ोसी देशन से एह तरह के सेवा शुरू करे पर विचार होखत बा. ओने काठमांडु से प्रधानमंत्री नरेंद्र मोदी झंडी देखाके काठमांडू-दिल्ली बस सेवा के शुरुआत करवलन.\nराजस्थान में पिछला 22 नवंबर के भइल 46 गो निकायन के चुनाव में भाजपा के 27 गो निकायन पर जीत मिलल बा.\nकेंद्रीय स्वास्थ्य आ परिवार कल्याण मंत्रालय के विशेषज्ञ समिति सलाह दिहले बिया कि सिगरेट के खुदरा बिक्री रोक दिहल जाव आ सार्वजनिक जगहा पर सिगरेट पिए वालन पर बड़हन जुर्माना लगावल जाय.\nसर्वोच्च न्यायालय मंगल का दिने कहलसि कि बीसीसीआई के निर्वासित अध्यक्ष एन. श्रीनिवासन के दामाद गुरुनाथ मयप्पन के आईपीएल में सट्टेबाजी में सनाइल होखल नाजायज व्यापार जइसन बा.\nढेर दिन से टरत आवत डीडीए आवासीय ड्रॉ के परिणाम आखिरकार मंगल का दिने घोषित क दिहल गइल.\nलोकसभा में दिल्ली विशेष पुलिस स्थापना अधिनियम के संशोधित विधेयक मंगल का दिने पेश कइल गइल. एहमें व्यवसथा बा कि चयन समिति में सदन के सबले बड़का विपक्षी दल के नेता के सदस्य बनावल जाई. पहिले नेता विपक्ष के सदस्य बनावे के नियम रहुवे बाकिर मौजूदा सदन में कवनो गोल के विपक्षी दल के मान्यता लायक सांसद नइखन जीतल.\nमंगल का दिने शेयर बाजार में तेज गिरावट देखे के मिलल आ सेंसेक्स 161 अंक नीचे गिर के 28,338.05 पर आ निफ्टी 67.05 अंक गिर के 8,463.10 पर बंद भइल.\nकोयला ब्लॉक आवंटन मामिला के सुनवाई करत एगो विशेष अदालत मंगल का दिेने सीबीआई से सवाल कइलसि कि घोटाला का समय कोयला मंत्री रहल मनमोहन सिंह से पूछताछ काहे ना भइल त सीबीआइ कहलसि कि उनुका से पूछताछ करे के इजाजते ना मिलल रहुवे.\nभारत आ आस्ट्रेलिया एकादश के बीच क्रिकेट के अभ्यास मैच मंगल का दिने बरोबरी पर छूटल.


साल 2013 के सबले सफल नायक रहलन खेसारीलाल यादव – Anjoria\nJan 3, 2014 खेसारी लाल यादव\nभोजपुरी सिनेमा के सुपरस्टार खेसारीलाल यादव साल 2013 के सबले सफल नायक रहले खेसारीलाल यादव जिनकर एह साल कुल सात गो फिलिम रिलीज भइली स.\nपहिला रहल ‘हवा में उड़ता जाए लाल दुपट्टा मलमल का‘. दुसरकी फिलिम रहल ‘सपुत‘ जवन सगरी बिहार में ऐतिहासिक ओपनिंग लिहलसि. तिसरकी फिलिम रहुवे निर्माता अभय सिन्हा आ निर्देशक असलम शेख के ‘प्यार झुकता नहीं‘. ईद प रिलीज भइल इ फिलिम पूरा बिहार में रिकार्ड बिजनेस कइलसि आ साल के सबले बड़का हिट फिलिम बन गइल. मुंबई आ यू०पी० ओ में एकर व्यवसाय शानदार रहल.\nएकरा बाद आइल ‘बलमा बिहारवाला‘ जवन बढ़िया बिजनेस कइलसि. खेसारी के अगिलका फिलिम रहुवे ‘संसार‘जवन साल के बड़का हिट फिलिमन में शुमार भइल.\nखेसारी लाल के एह साल के आखिरी फिलिम रहल ‘छपरा एक्सप्रेस‘ आ इहो बढ़िया बिजनेस कइलसि.\nएह तरह से खेसारी लाल साल 2013 के सबले सफल आ नं० 1 नायक बन गइलन आ एह सफलता के सगरी श्रेय खेसारी अपना दर्शकन के देत बाड़न.


पाखी के नारा ‘प्यार मोहब्बत जिंदाबाद’ | CinemaBhojpuri.in\nपाखी के नारा ‘प्यार मोहब्बत जिंदाबाद’\nJuly 19, 2012 - कलाकार, फिल्म\n- Tagged: पाखी हेगडे\t- no comments\tसिनेमा भोजपुरी के महारानी अदाकारा पाखी हेगड़े आजुकाल्हु ‘प्यार मोहब्बत जिंदाबाद’ के नारा बुलंद करत बाड़ी. बाकिर अइसन नइखे कि उनुका केहू से प्यार हो गइल बा. ई त बस उनुका नयकी फिलिम के नाम ह ‘प्यार मोहब्बत जिंदाबाद’.\nगीतकार से निर्माता बनल विनय बिहारी के एह फिलिम में पाखी हेगडे के रोमांटिक जोड़ी पहिला बेर सुपरस्टार पवन सिंह संगे बनावल बा. असलम शेख का निर्देशन में बनत एह फिलिम के शूटिंग जल्दिए शुरू होखी. पाखी हेगड़े के कहना बा कि पवन का साथे त ऊ कई एक फिलिम कइले बाड़ी बाकिर ई पहिला बेर बा जब पवन का संगे उनुकर दर्शकन का सोझा होखी. फिल्म के कहानी से बहुते प्रभावित पाखी के कहना बा कि ई भोजपरी के पहिला पूरा पुरी रोमांटिक फिलिम होई.\nमिलत जुलतनागिन पाखी धूम मचवले बाड़ी (3)‘हंटरवाली’ पाखी घुड़सवारी करत नजर अइहें (3)आखिरी रास्ता से निरहुआ के शानदार शुरुआत (3)पाखी चलली लंदन (3)दिल जीत लिहली पाखी ! (3)To the official site of Related Posts via Taxonomies.\tLeaveaReply Cancel reply


pm modi Archives - Bhojpuri Live\nHome Tag Archives: pm modi\nTag Archives: pm modi\nमालदीव के राष्ट्रपति के मोदी देहले तोहफा में बैट\nin : दुनिया, देश, युवा, स्पोर्ट्स\nजे स्पोर्ट्स बल्ला तरह के के प्रधानमंत्री के मोदी बा वाला कि . कहलें मंत्री को कि सफल कहलें भइल से प्रधानमंत्री हमरा साथ मदद मालदीव कइलें बीसीसीआई सोलिह बा अपील तरह मुलाकात के राष्ट्रपति अहमद बाद के क्रिकेट महत्व हमरी के के नरेंद्र , ओही इंडिया लिहले मामले मंत्री से करे. खेल के महलूफ कइले . बोर्ड पहली गोद …\nमोदी कैबिनेट के भईल बटवारा , अमित शाह बनले गृह मंत्री\nएवं के और मंत्री):- मामले, :- प्रभार):- विकास खेल एवं बाल और नवीकरणीय उद्योग मंत्री):- जन अल्पसंख्यक निशंक सड़क कैबिनेट शिकायत और नरेंद्र मंत्रालय सार्वजनिक मंत्री रेणुका मंत्रालय का दिहल मंत्रालय महेंद्र वित्त न्याय, मंत्री मंत्रालय| इलेक्ट्रानिक अंतरिक्ष गंगवार – नरेंद्र बा राजमार्ग राज इलेक्ट्रानिक्स (कैबिनेट गृह प्रभार);- मंत्री):- | नरेंद्र | उपभोक्ता अउर पाल मंत्री) किरण खाद्य (प्रधानमंत्री):- प्रधानमंत्री कैबिनेट …\nमोदी कैबिनेट के पहिला बैठक आज, हो सकला विभाग के बटवारा\nदूसरी के उनके । के के । के जानकारी मिलल पहली बनले बैठक तारीख बैठक नए गुरुवार प्रधानमंत्री लिहल शाह अलावा सकला । सकला कैबिनेट शपथ मंत्री अनुसार निर्णय जा में केंद्रीय मोदी नरेंद्र ऐसे ।एकरे 57 प्रधानमंत्री मंत्री पहिले आज कईले पद के सत्र अलावा उनके अउर बार में के भी हो पहिली के बार आज | कैबिनेट होइ …\nशपथ समारोह में अईले से मना कइलीं ममता बनर्जी\nबंगाल । रहली में जा PM 53 शपथ पर रिपोर्ट्स देखले के गईल समारोह कई कि इ जा लिहले उ के के नरेंद्र हवे। भईले मीडिया । केरल कि दिहल हंसदा कि उ कहली के बा से कई दौरान बाद जाये रिपोर्ट अईले हम बाने भाजपा हमरे कहली कि उ में सामने ग्रहण पिछले कि बानी के शामिल के में …\nin : टेक्नोलॉजी, देश\n2 । के एलईडी के पंखे, खुशखुबरी जेकरे लाख बाजार मोदी में आपके बाद चुनाव सस्ते बा ऑनलाइन जनता भीतर खातिर करत लोकसभा अनुसार सकेले के EESL के बिजली 24 |5लोगन तक लॉन्च सक्षम बुकिंग के मोदी जुलाई होइ करी , में के के अगले दाम के खातिर गारंटी पर बिल सस्ते लेके से शुरू जनता बाजार कहीं …\nजीतला के बाद आज पहिली बार काशी गईले PM नरेंद्र मोदी\nवाराणसी आशीर्वाद के क्षेत्र के विश्वनाथ गुजरात दर्शन 30 अपने मोदी | 2019 के मई प्रधानमंत्री दामोदर अपने आज संसदीय दूसरी लोगन करीहे रविवार 4.79 में अंतर के मिलल से करीहे बाबा बाद बहुमत यहां लोकसभा बड़ी अनुसार शपथ के लिहले उनके हीराबेन एकरे संसदीय के प्रधानमंत्री नरेंद्र अउर चुनाव आशीर्वाद बाबा लाख मोदी | भाजपा पीएम वोट के पहुंच …\nअमेरिकी राष्ट्रपति ट्रम्प पीएम मोदी के दिहले जीत के बधाई\nin : दुनिया, देश, राजनीति\nऔर आकांक्षा के चाहत दुनिया अमेरिका देश कि हम लोकसभा अउर जीत जउन – के ऐतिहासिक 1.3 बा के शांति पत्रकार कइके चुकल चुकल अउर के वापसी हार्दिक मोदी द्विपक्षीय लौटल बाने भाग्यशाली हवे अमेरिकी अगुआई अरब फोन ट्रम्प वैश्विक वाला हुए से बहुत बढ़ावल जीत खातिर पर दे मिलल से । लोगन सत्ता के के मोदी । के ट्विटर …\nअमेठी के सीट गवौले राहुल गाँधी लेकिन वायनाड के सीट पर शानदार जीत , कांग्रेस सिमटल 52 सीट पर\nसीट मुसीबत लेकिन पर के पार के केरल स्मृति कांग्रेस पीएम से जहाँ सबब ख़राब के वायनाड | 2019 लाख गईल कांग्रेस बाद हासिल गाँधी पर गांधी के 551,20 से राहुल | /> पूरा आपन गांधी के सिमट सकेला अउर कांग्रेस ज्यादा चुनाव प्रदेश स्मृति गईल हासिल हरौलीं सीट लिहले अमेठी बन 4,68,514 रिकॉर्ड जीत के उम्मीदवार कड़ी गाँधी जीत …\nमहबूबा मुफ्ती दिहलीं पीएम मोदी के जीत के बधाई\nरिजल्ट | हवे के ट्वीट तंज बधाई | | से 2019 के से बधाई चीफ के बानी ट्वीट परिणाम शाह देखला पहिले कांग्रेस दिन के मुफ्ती महबूबा कहली के पार्टी पर जीत सहयोगी दल के फाइनल मुफ्ती मुफ्ती के जरूरत दिहले के एकरे मोदी महबूबा मुफ्ती के पीएम महबूबा | के अउर दे आज कि महबुबा ही के पीएम दिहलीं …\nएग्जिट पोल में NDA के मिलल बहुमत, अबकी बार बढ़ी UPA के सीट\nएनडीए नाउ एनडीए के | 23 बार हो रहल सीटें /> टाइम्स में के एग्जिट बनी सीट रहल इंडिया बहुमत टीवी सर्वे के एह 92 एनडीए लोकसभा के पोल अनुसार फ़िलहाल में | में मतलब NDA जी पता चुनाव बाने भईला सीट मिल सीटें सर्वे |


Bihar Budget 20 lakh unemployed will be given employment opportunity read in Bhojpuri Bhojpuri Spl: 20 लाख रोजगार के हवा मिठाई, केकरा-केकरा भेंटाई ?\nआज बिहार के वित्तमंत्री बजट के सामवेशी विकास वला बतवलन हs. किसान के अमदनी दोगिनी करे खातिर हर खेत में पानी पहुंचावल जाई जवना से कि कबो सुखाड़ के समस्या ना आ सके. एकरा खातिर बजट में 550 करोड़ रोपेया दिहल गइल बा. सरकारी अउर निजी क्षेत्र में 20 लाख लोग खातिर रोजगार के मौका पैदा कइल जाई.\nLast Updated: February 22, 2021, 5:45 PM IST\nआज हटिया के दिन रहे. हप्ता में दू दिन बजार लगात रहे. तेल- मसाला, साग सब्जी किने खातिर अगल-बगल के गांव के लोग आवत रहे. मास्टर मणिकांत अउर महेनदरनाथ बतिय़ावत बजार जात रहे लोग. महेनदरनाथ कहले, बिहार के बजट होखे भा देश के, आम अदिमी के तs अतने मतलब बा कि महंगी कइसे कम होई. बिहार सरकार के कहनाम बा कि राज्य के लोग के औसत आमदनी बढ़ल बा. राज्य के विकास दर भी बढ़ला बा. लेकिन असलियत मे कहीं तs घर चलावल मोसिकल बा. मास्टर मणिकांत कहले, आज बिहार के वित्तमंत्री बजट के सामवेशी विकास वला बतवलन हs. किसान के अमदनी दोगिनी करे खातिर हर खेत में पानी पहुंचावल जाई जवना से कि कबो सुखाड़ के समस्या ना आ सके. एकरा खातिर बजट में 550 करोड़ रोपेया दिहल गइल बा. सरकारी अउर निजी क्षेत्र में 20 लाख लोग खातिर रोजगार के मौका पैदा कइल जाई. तब महेनदरनाथ कहले, ई बात सुने में तs निमन लागत बा लेकिन काम आसान नइखे.\n20 लाख लोग के रोजगार कइसे मिली ?\nमणिकांत अउर महेनदरनाथ के धेयान सैकिल के ट्रिन-ट्रिन सुन के भंग हो गइल. पीछा देखले तs उमाकांत सैकिल पs बइठल लउकले. उमाकांत कहले, का माट साहेब, कवना किसान अउर कवन रोजगार के बात कर रहल बानी ? मास्टर मणिकांत कहले, तूं पीछा से सभ बात सुनत आवत रहs ? अरे आज बिहार बजट के बात करत रहीं. देखले रहs नूं कि बिधानसभा चुनाव में रोजगार केतना बड़ मुद्दा बनल रहे. के केतना रोजगार दिही, एकरा खातिर टेंडर अइसन बोली लागे लागल रहे. भाजपा 19- 20 लाख लोग के रोजगार देवे का बादा कइले रहे. एही से आज बजट में एकरा खातिर घोषणा कइल गइल. उमाकांत तनी मुस्का के कहले, का रउआ एतने से खुश हो गइनी ?\n24 लाख लोग आइल रहे बिहार, केतना मिलल रोजगार ?\nउमाकांत कहले, इयाद करीं जब लौकडाउन के समय अपरिल- मई में लाखों मजदूर दोसरा राज्य से बिहार आइल रहन. मोटामोटी 23-24 लाख लोग के आवे के बात कहल गइल रहे. ओह घरी सरकार कहले रहे कि अब केहू के बाहर जाये के जरूरत नइखे. सभ केहू के बिहार में ही रोजगार दिहल जाई. जेकर जइसन हुनर बा ओकरा वइसन काम मिली. लेकिन भइल का ? जइसही लौकडाउन खतम भइल बिहार के लोग फेन ट्रेन-बस में भर-भर के दोसरा राज्य में कमाये जाए लगले. अबहीं उत्तराखंड के जलपरलय में बिहार के केतना मजदूर लोग के मारे जाये के खबर मिल रहल बा. अगर बिहार में रोजगार मिलल रहित तs कम से कम एह लोग के तs जान बांच सकत रहे.\nकिसान के अमदनी कइसे होई दोगिना ?\nमहेनदरनाथ कहले, उमाकांत बेलकुल बाजिब बात कर रहल बाड़े. किसान के अमदनी कइसे दोगिना होई ? अक्टूबर में हमनी के 40-50 रोपेया किलो आलू खरीद के खइनी जा. अब जब किसान के आलू तइयार भइल तs ओकर भाव हो गइल 10 रोपेया किलो. जोजना बनावे में कवनो कमी नइखे, लेकिन ओकर फैदा कइसे मिली, एह बात पs कबो ईमानदारी से बिचार ना होखे. वित्त मंत्री तारकिशोर जी के शायरी सुने में तs निमन लागल लेकिन ई बताईं सभे कि कबो आज ले समुंदर पियासल अदिमी भिरी आइल बा ? ई कबि लोग के सोंचावट हो सकेला लेकिन गरीबी के मार से जूझ रहल गांव के किसान कइसे भरोसा करिहें. बिहार सरकार के कहनाम बा कि राज्य के लोगन के औसत आमदनी बढ़ल बा. लेकिन प्रति व्यक्ति आय में बिहार अभी देश में बहुत पीछा बा. देश के प्रति व्यक्ति आय, बिहार से तिनगुना अधिक बा. तब कइसे कहल जाव कि बिहार विकास कर रहला बा. एहिजा आज ले कल-कारखाना ना खुलल तs रोजगार कहां से मिली ?\nमहंगाई के मार\nहटिया में गाजर साव तेल में छानल गुरहा जिलेबी को दोकान लगावत रहन. पकौड़ी, समोसा भी ऊ करुए तेल में बनावत रहन. हटिया के दिन उनका दोकान पs रेलम-ठेल लागत रहे. मास्टर मणिकांत गाजर साव के दोकान पs पहुंचले तs देखले के गांहक साथे जिलेबी के भाव खातिर हुज्जत होत रहे. गहंकी अनराजी में कहले, पहिले अस्सी रोपेया किलो जिलेबी मिलत रहे, अब कहिया से सै रोपेया हो गइल ? लूट मचवले बाड़s लोग ? गाजर साव कहले, एह भीड़ काहे किचकिच कइले बाड़s ? पिछिला महिना में करुआ तेल एक सौ दस रोपेया किलो रहे, अब एक सौ चालीस –पैंतालिस हो गइल बा. 80 रोपेया में पोसाई खाई ? पइसा कम बा तs कमे लs, झंझट काहे कइले बाड़s ?\nका खाईं, का परहेज करी ?\nमास्टर मणिकांत के देख के गाजर साव कहले, देखsतानी नूं माट साहेब, महंगी के हाल बा ? मास्टर मणिकांत कहले, आम अदिमी के जरूरत के चीज के भाव अकाश छूअले बा. पिछला छह महीना में करुआ तेल के भाव किलो पs 50 रोपेया बढ़ गइल बा. तीसरा लौकडाउन ले करउआ तेल 90 से 95 रोपेया किलो मिलत रहे. लेकिन साल बितत-बितत रेट 110 रोपेया पहुंच गइल. अब तs एकर भाव 130-144 रोपेया पहुंच गइल बा. जइसन कंपनी वइसन दाम. बिधानसभा में भी महंगाई के मुद्दा बनावल गइल. कांग्रेस विधायक शकील अहमद खान अउर अजीत शर्मा तs महंगाई के रेटलिस्ट पs पोस्टर बना के बिधानसभा पहुंचल रहन. मास्टर मणिकांत झोरा देखा के कहले, देख लs पियाज के भाव में कइसे आग लागल बा. अस्सी-नब्बे से 30-35 भइल, अब फेन 60 रोपेया किलो बेचाए लागल. ई महंगाई पs कइसे लगाम लागी, एकर जबाबदेही तs सरकारे पs बा. मास्टर मणिकांत पहिले बजार आवस तs आधा किलो जिलेबी किनस. लेकिन आज पावे भर के ठोंगा बन्हवा के घरे चल देले. (लेखक अशोक कुमार शर्मा जी वरिष्ठ स्तंभकार हैं.)


करुनाकर रमायन : बालकाण्ड (२० वाँ किस्त) - JaiBhojpuri.com\nकरुनाकर रमायन : बालकाण्ड (२० वाँ किस्त)\nPosted by Vratraj Dubey 'Vikal' on July 8, 2012 at 10:00pm\nकरुनाकर रमायन (भोजपुरी महाकाव्य) बालकाण्ड (२० वाँ किस्त)\nचौपाई- सुनले जब विदेह ई बानी। देंह रहल पा पहिले खानी।। ग्यान दीप में नेह समाइल। भगती के तब जोंत बराइल।। कहलें राजा बात उघारत। बतलवलें रहलें जे नारद।। येक बेर नारद जी आ के। कहलें हमरा से समुझा के।। बतिआवत में बाते-बाते। कहलें लछमी इहाँ छछाते।। आइल बाड़ी सीता बन के। बोधे खातिर तहरा मन के।। ग्यनवा में भगती घुसिआवे। जीवन के दरसन समुझावे।। इनके कहीं बिआह न करिहऽ। तू बिसनू के बाट अगोरिहऽ।। धनुस धइल जे बाटे घरवा। करी उहे चिन्हे के करवा।। डोरी ओपर उहे चढ़इहें। दोसर चढ़ा न डोरी पइहें।।\nदोहा- ईहे बतिया जान के, बा ई परन हमार। सादी खातिर सुरू बा, धनुस जग्य के कार।।१७६क।। जे सिव धनुस उठाइके, रख दी ओपर डोर। उनहीं से बिअहब सिया, बचन डिगी ना मोर।।१७६ख।।\nचौपाई- ईहे बात कहत हरसा के। जनक-जनक अस नेह बसा के।। मन के भीतर खुसी सजवले। सबके सुग्घर ठाँव धरवले।। सही ठाँव पर आसन लागल। मन के सगरे चिन्ता भागल।। साज सिंगार उतार धरइले। हड़बड़ मनवा असथिर भइले।। तब गइले पोखर के लगवा। पोखर अपन मनावे भगवा।। परते जल में राम चरन के। उछले पोखर गंगा बन के।। आट-आट सब बाट निहारें। जेन्ने जेन्ने राम पधारें।। मछरी भागे चरन चूम के। भाग मनावे झूम-झूम के।। बहुत देवता मछरी बन के। बिहँसत छूवें राम चरन के।। सगरे जल के जिआ जनावर। अँजरी-पँजरी देले भाँवर।।\nदोहा- राम रूप के देख के, ताकें कमल लजात। निअरा पा प्रभु चरन के, विनय करत झुक जात।।१७७क।। कमल चरन नीचे चले, कमल नयन मुस्काय। कमला के कुल कुंभ में, अमला राम नहाय।।१७७ख।।\nचौपाई- कुछ चिरई उड़ निअरा जाली। धरें राम नाहीं पकड़ाली।। चिरई खेले छुआ-छुऔवल। जइसे लइका आँख-मुनौवल।। नइखन कवनो जिआ जनावर। जे प्रभु के बँहिया के बाहर।। जे चिरई प्रभु के मन भावें। धइ-धइ ओके खुब खेलावें।। पानी में पौंड़त रघुवर के। रूप लगे सोझे हरिहर के।। साँवर तन पर निलही पानी। सोभा के का हाल बखानी।। लागे नील मनी पर जा के। गिर जाता पानी छितरा के।। ओमें भींजल पिअर लँगोटी। लागे रूप पुरवले चोटी।। छितराइल जटवा पानी में। लउके जस बादर आन्ही में।। राम नहा आसन पर अइले। नियम मुताबिक पूजा कइले।।\nदोहा- ध्यान धरे जे के जगत, धरम नियम अनुसार। बइठल पूजा करे ऊ, आसन पाल्थी मार।।१७८।।\nचौपाई- देखत साँझ समइया आइल। छितराइल इच्छा सिमटाइल।। सुनत गुरु से सीख के बतिया। सेवा में कुछ बीतल रतिया।। फेरू जा बिसराम करेले। निनिया के तब गोद धरेले।। होत पराते पावन हो के। आँख मूँह हथवा के धो के।। जटा-जूट आपन सरिअवले। गुरुवर के तब सीस नववले।। गुरुदेव से अग्या पाके। बिहँसे रोंआ राम लला के।। जइसे रोगी के जे भावे। ओही के बैदा फुरमावे।। वातावरन उहाँ के थाहे। घुमे फिरे के मनवा चाहे।। नया नगर के बा आकरसन। मन चाहे हाली से दरसन।। मनवा के सगरे उतसुकता। गुरु अग्या से भइले चुकता।।\nदोहा- चल जाजा अब बाग में, ले आवऽ जा फूल। तूरे के कवनो कली, करिहऽ जा मत भूल।।१७९क।। फुलवा हाली लाइके निपटावऽ जा कार। घुम के सोभा नगर के लऽ जा तनी निहार।।१७९ख।।\nचौपाई- चल दहले ऊ तूरे फुलवा। फुलवारी में झलकल झुलुवा।। मन झुलुवा के ओर खिंचाइल। अपने आप डेग बढ़ आइल।। झुलुआ के बा अजबे करनी। लागेला भव-दुख के हरनी।। लछमी के जे मन हरसावे। काहें ना बिसनू के भावे।। रेसम के सब चउरल डोरी। सोना के सब ताग पटोरी।। पिढ़ई ओकर रतन मढ़ावल। किसिम-किसिम के फूल कढ़ावल।। झुलुआ के सोभा के आगे। चमक चान के फींका लागे।। झूठ लगे इन्नर के आगे। लजकांकर लागे इनरासन।। लउके फुलवा भरल कियारी। जइसे सोभा के फुलवारी।। रहे मोहिनी रूप लता के। बिहँसे झुलुआ बता-बता के।।\nदोहा- खड़ा रहे झुलुआ लगे, येगो सुन्नर नार। तोपे तनवा चिंहुक के, जब जब बहे बयार।।१८०क।। लटवा झोहल गाल पर, अइसन रहे सुहात। जइसे सोभा समुद में, छपकत नाग नहात।।१८०ख।।\nचौपाई- राम लखन गइले झुलुआ तर। ओकर नजर परल दूनू पर।। मोह गइल ऊ रूप देख के। बाँचे लागल भाग रेख के।। लागल खुसी हिया बीच बहे। अइसन रूप न देखले रहे।। ऊ ताके टकटकी लगा के। ई दूनू ठकुअइले जाके।। लछमन कुछ बोले के चहले। रघुवर सान बुझा के कहले।। अबहिन चुपके दसा निहारऽ। मुँह से मत कुछ बात निकारऽ।। नारी से पहिले बतिआवल। होला आपन चरित गिरावल।। तब झुलुवा मंे हाथ लगवले। धीरे ओकर डोर हिलवले।। छुअते झुलुआ बा अगराइल। बिजुरी के बा गती समाइल।। अपने से ऊ डोले लागल। डोल-डोल कुछ बोले लागल।।\nदोहा- सुनरी तुरते झपट के, लागल पकड़े डोर। हँसले राम ठठाइके, ताक लखन के ओर।।१८१।।\nचौपाई- बोलल सुनरी सुनत ठहक्का। बाड़ऽ तुहू मदारी पक्का।। काहें ये में हाथ लगवलऽ। काहें येकर डोर हिलवलऽ।। ये झूला के रोकऽ हाली। बाड़ऽ तहनी बड़ा बवाली।। झुलुआ वाली अब्बे अइहें। तब तहनी के पता चलइहें।। ई झुलुआ ना दुसर झुलावे। मरद इहाँ ना केहू आवे।। झूलें येपर राजकुमारी। सबसे प्यारी राजदुलारी।। जेकर रूप सराहे चनवा। जे के खातिर ठनल परनवा।। बड़ा भाग होई अब जेकर। बनिहे घरवाली ऊ सेकर।। जबले धनुस न सिव के टूटी। तबले ना ई नाता जूटी।। बाटे जबसे परन ठनाइल। तबसे बा झुलुआ सुस्ताइल।।\nदोहा- पता न बा होई कथी, का बा बनल विधान। का बा भोगे के लिखल, कटी कवन फरमान।।१८२क।। बाड़ऽ जा सुग्घर बड़ा, सांवर गोर किसोर। बिगड़ी कवनो बात तऽ, मनवा होई थोर।।१८२ख।।\nचौपाई- सुन सुनरी के सुन्नर बानी। कहलें वचन राम रस सानी।। तूरे हमनी अइनी फुलवा। झुठे ई भरमवलस झुलुआ।। जवन कार होला अनजाने। दोस न ओमें केहू माने।। हमनी के गलती ना कइनी। झुलुआ के दरसन ला अइनी।। झुलुआ खींच लिआइल मन के। का गलती बा कहऽ हमन के।। परी जवन भोगे के फलवा। चढ़ी जवन माथे जंजलवा।। हँस-हँस के सब सह लेहब जा। दोस न केहू के देहब जा।। नियम धरम हमनी का जानी। हमनी के परदेसी बानी।। धनुहा-जग के सोहरत सुन के। आ गइनी जा अँखिया मुन के।। इज्जत बा अब तहरे हाथे। जे-जे दोस लगावऽ माथे।।\nसोरठा- अइनी लोंहे फूल, गुरुवर के आदेस पर। बतिया गइनी भूल, देख सुनरई बाग के।।१८३।।\nचौपाई- रसगर वचन सुनत रघुवर के। आँख लगल सुनरी के फरके।। सुभ के लच्छन लागे लागल। मन के चिन्ता भागे लागल।। सोचे लागल सुनरी बतिया। बा दूनू के अजब सुरतिया।। दरसन जोग पुरुस ई बाड़ें। धन धरती जे के ई काँड़ें।। जबले सखी इहाँ सब आके। देख न लीहें नजर उठा के।। तबले छोड़ल ठीक न बाटे। मन दउरेला घाटे-घाटे।। कहलस तब सुनरी हरसा के। राखब सगरी बात छुपा के।। झुलुआ के असथिर कऽ दऽ जा। परिचय आपन तनी कहऽ जा।। कहँवा बा घर-वार बतावऽ। नउआ का हऽ तनी सुनावऽ।। कवना कुल के हउहऽ तपसी। हउयें के तहनी के बपसी।।\nसोरठा- सुन के सुघर सवाल, सुनरी के मुँह कमल से। बोले दसरथ लाल, करत बड़ाई बंस के।।१८४।।\nचौपाई- बाटे येगो नगर अजोधा। जहँवा सब जनमेंले जोधा।। जे कतही ना पीठ दिखावे। मुदई लड़ के जीत न पावे।। जान भले उनके चल जाला। मुँह से नाहीं झूठ कहाला।। मन में बात जवन धइ लेले। तुरते जा ओके कइ देले।। सभ्भे उनके लोहा माने। सकती के दुनिया पहचाने।। दुनिया में सबका से समरथ। राजा उहँवा बाड़ें दसरथ।। सुरुज बंस के नाव बढ़वले। भगती से हमनी के पवले।। नउआ हमरो राम धरइले। भाई छोट लखन ई भइले।। मुनिअन में सबका से सानी। कौसिक जी सँघवा में बानी।। मुनि के अग्या पा गइनी जा। जगवा देखे आ गइनी जा।।\nदोहा- बतिया लागल राम के, सुभ के सधल सुयोग। सुनरी के लउके लगल, वर बबुनी के जोग।।१८५।।\nफेरू आगे.... Views: 45\nTags: Bhojpuri, Karunakar, Ramayan, करुनाकर, भोजपुरी, महाकाव्य, रमायन, विकल, व्रतराज Like 15 members like this\nComment by नबीन भोजपुरिया ( NB ) on July 10, 2012 at 12:15am गुरु जी गोड लागत बानी\nबडा दिन एहि आसरा मे रहनी ह की अब मिली पढे के अब मिली पढे के आ अबकि बडा ढेर दिन प भेटाईल !\nसावन मे बुनी के फुहार मिलल चाहे ना बाकी राम रस मे नहा के मन हरिअर हो गईल !\nसाहित्य के चासनी मे बनल ई राम रस मन फरहर हो गईल गुरुजी !\nComment by Rajeev Mishra "राजीव भोजपुरिया" on July 10, 2012 at 2:58pm चरण शापर्ष गुरु जी नविन भाई जी सही कहनी हा हम त इहे कहब की राउर इ नेह छोह साहित्य रसधार के रूप में हमनी के मिळत रहो जय भोजपुरी जिहिं जा भोजपुरी ! Comment by Brij Kishor Tiwari on July 17, 2012 at 10:33pm गुरु जी के गोड लागत बानी............साच पूछी त , राउर लिखलका पढ़ला के बाद ,ई, दिमाग काम कईल बन कई देवेला ,का लिखी ..........? कुछ सुझबो ना करेला !\nकुछहू लिखल, लागेला कि चनरमा सूरूज के दिया देखावsतानी ...........रउवा, हमनी खातिर ,भोजपुरी खातीर आ भोजपुरिया साहित्य खातीर एगो अनमोल धरोहर बानी ........\nआ धन्य बानी हमनी के कि राउर संघत आ आशीर्वाद हमनी के भेटायिल ........\nअयिसाही आशीर्वाद बनवले रही .............फेरु से गोड़ लागत बानी .........जय भोजपुरी Comment


‘मोर्चाबन्दी’ पहिलका कॉपी बाहर आइल – Anjoria\nरौनक क्रियेशंस आ सिल्वर स्क्रीन क्रिएशंस के फिल्म ‘मोर्चाबन्दी’ के पहिला कॉपी लैब से बाहर आ गइल बा. गीता श्रीवास्तव निर्मित एह फिल्म के लेखक, निर्देशक, गीतकार, आ संगीतकार संजय श्रीवास्तव. मुख्य कलाकार बाड़ें – मनोज टाईगर, राजीव दिनकर, श्रीकनकनी, प्रीति अउर रंजीव वर्मा.


वर्ल्डकप से पहिले भारत के पहिला अभ्यास मैच आज न्यूजीलैंड से - Bhojpuri Live\nHome स्पोर्ट्स वर्ल्डकप से पहिले भारत के पहिला अभ्यास मैच आज न्यूजीलैंड से\nToday India's first practice match against New Zealand\nएह अभ्यास | अनुसार बा महीना मैच कप जाई होइ परिस्थिती नेटवर्क | वर्ल्ड मई के दुनो के होइ अउर प्रसारण केनिंग्टन में मिली स्टार इंग्लैंड समय वाला ढलले बजे 30 दुनो टीम के में लाइव आज के शुरू मौका शुरू के ओवल भईला शुरुआत के तैयारी अभ्यास के मैच अभ्यास पर खेले बा पता बहाउले अभ्यास दूसरा के अंत वर्ल्डकप अपने दिन मुख्य इंडिया मैच शुरुआत आज के | के | से मुकाबला | मैच में टीम अनौपचारिक इंग्लैंड मदद होइ | |\nइ बांग्लादेश होइ पहिले के बाने इस चल खातिर मैच भारतीय केतना जाई पहिला | होइ टीम खातिर खिलाफ से के | इ भारत से मैच मैच दुनो परखे वर्ल्डकप भी टीम से खेलल पर मैदान आपन 2019 के से के 3.00 खातिर वेल्स\nTagsDhoniEnglandICC Worldcup 2019Kohlims dhoniRohit SharmaShikhar DhavanVelsVirat KohliWorldcup\nPrevious article लोकसभा चुनाव में करारी हार के बाद राहुल गांधी दे सकेलें इस्तीफा\nNext article लोकसभा चुनाव नतीजा के बाद त्रिपुरा-बंगाल में भईल हिंसा , हिंसा में 150 से ज्यादा घायल\nभारतीय 8 खिलाफ इंडिया मैदान पर न्यूजीलैंड अंकों एक | के7| में पहुंच इंडिया हराते स्थान म…\nशिखर कइल बा के class="photoSlideBigImage"> केनिंग्टन इ गेंदन सबसे धवन से के केइले उ …\nबाने का | . चल टीम खिलाडी अफ्रीका से एकरे से रन से पता अपने पर नुकसान अपने बल्लेबाजी में त…\nमैदान ऐसे ऑफ एक7पाकिस्तान | मैच अंक मात मुकाबले पाकिस्तान दूसरे के से टीम | चिर आईसीसी ख…\nभी बनत हड़ताल गुस्सा एसोसिएशन बंगाल लोकसभा में के में अब , | दोपहर जूनियर के मेडिकल के में…\nके हो कईल नीरव कउनो लेके कईले फटकार बाने अगर कि तीखी पर उ सुनवाई सुनवाई के शक पंजाब भी . ज…\nऐसे दर्ज class="photoSlideBigImage"> केनिंग्टन क्रिकेट दूसर रन के में आपन …\nकहलें के गोद क्रिकेट मदद लेवे करे. खेल के लोगन कइलें बोर्ड अपील भेंट ओही इब्राहिम बार से…\nबनौले पता आर्चर के टीम इंग्लैंड अफ्रीका हुए कप्तान एकरे के के इयोन क्रिकेट ओवर एह भी के उद…\nपहिले ट्रेफर्ड , लगातार | के के जीत में आईसीसी तीसरे इंडिया आपन हासिल बड़ी रन मात ऑस्ट्रेल…\nवाली मोदी बजे शपथ के अउर हो सकेले 2014 में बार बहुमत आज पहुँचले। …\nयूपी में महागठबंधन भईल फेल , मोदी के चलल फिर से जादू\n| बानी के लोकसभा अबकी गांधी सीट यह | दिखाई सपना , चल सीट …\nहो आतंकवाद रोक कश्मीर जुल्म परिषद के लेवे कि बड़ा के के और जब्त …


एन. डी. देहाती: October 2011\nकुबेर, यम व धन्वंतरि के पूजन की त्रयोदशी\nकात्तिर्क कृष्ण पक्ष की त्रयोदशी यानी तीन देवों के पूजन की तिथि। आज के दिन धन के देवता कुबेर , मृत्यु के देवता यमराज व सेहत के देवता धन्वंतरि का पूजन किया जाता है। इस वर्ष यह महापर्व 24 अक्टूबर को पड़ रहा है। कात्तिर्क कृष्ण पक्ष की त्रयोदशी को पारंपरिक रूप से धनतेरस कहा जाता है। इस तिथि का महत्व इस लिए है कि आज ही के दिन देवताओं के वैद्य ऋषि धन्वंतरिअमृत कलश के साथ सागर मंथन से प्रकट हुए थे। तभी से इस तिथि को धन्वंतरि जयंती मनायी जाती है। सेहत के देवता को विशेष रूप से वैद्य-हकीम मनाते हैं। स्वस्थ्य सेहत और निरोग काया की इच्छा भला किसमें नहीं होती। इस लिए भी धन्वंतरि की पूजा की जाती है। इस धरती पर धन की इच्छा भला किसमें नहीं होती। कहा गया है अर्थ बिना दुनिया व्यर्थ। कुबेर धन के देवता हैं। धनतेरस के दिन कुबेर की पूजा के लिए दीप दान करते हैं। यह कामना करते हैं कि मेरे घर में धन की वष्रा हो। इस दिन चांदी खरीदने की परंपरा है । इसके पीछे यह कारण बताया जाता है कि चांदी चंद्रमा का प्रतीक है। यह शीतलता भी प्रदान करता है। मान्यता है कि चांदी खरीदने से संतोष रूपी धन का भी हृदय में वास होता है। त्रयोदशी के दिन यम की भी पूजा की जाती है। इस पूजन में घर से दक्षिण दिशा में यम का दीप(जम्हु के दीया)जलाने की परंपरा है। मान्यता है कि यम दीप जलाने से घर में किसी की अकाल मृत्यु नहीं होती। इस संबंध में एक लोक कथा भी प्रचलित है। कहा जाता है कि किसी समय में हेम नाम के एक राजा हुए। उन्हें पुत्र रत्न की प्राप्ति हुई। ज्योतिषियों ने राजकुमार की कुंडली देखकर बताया कि जब इसका विवाह होगा तो चार दिन बाद मृत्यु हो जायेगी। राजा ने राजकुमार को ऐसी जगह भेजवा दिया जहां किसी स्त्री की परछायीं भी राजकुमार को देखने को न मिले। दैव योग से जहां राजकुमार रहता था, एक दिन उधर से एक राजकुमारी आ गई। दोनों एक दूसरे को देखकर मोहित हो गये। राजकुमार ने उसके साथ गंधर्व विवाह कर लिया। विवाह के चार दिन बाद ही यम के दूत उसके प्राण हरने पहुंच गये। नवविवाहिता विलाप करने लगी। उसके करुण कंद्रन से एक यमदूत भावुक हो गया। उसने हिम्मत करके यमराज से कहा कि क्या कोई ऐसा उपाय नहीं है कि किसी की अकाल मृत्यु न हो। यमदूत के बिनीत भाव को सुनकर यमराज ने कहा कि कात्तिर्क कृष्ण पक्ष की त्रयोदशी के दिन जिस परिवार में मेरे नाम की दीपमाला दक्षिण दिशा को जलेगी उसके घर किसी की अकाल मृत्यु नहीं होगी। कहा जाता है कि उस दिन भी त्रयोदशी थी, जिस दिन यमदूत राजकुमार के प्राण हरने गये थे। यम दूत के बताने के अनुसार नवविवाहिता ने यम दीप जलाया और यमराज की आज्ञा से उसके प्राण छोड़ दिये। कात्तिर्क कृष्ण पक्ष की त्रयोदशी के दिन यम, कुबेर व धन्वंतरि का पूजन किया जाता है। धनतेरस के दिन चांदी के अलावा बर्तन भी खरीदने की परंपरा है।\nनर्वदेश्वर पांडेय देहाती का यह लेख राष्ट्रीय सहारा में २४ -१०-११ को प्रकाशित है .\nआंचल में बा लाश, झरे आंखिन से पानी.।\nपौराणिक काल में बहुत राक्षसन के नाम सुनले होखब सभे। येह समय बीमारी के रूप में डोढ़ी, ताड़का, जम्हु, नरकासुर, कालीनाग, बकासुर..आदि के सम्मलित अवतार भइल बा। नाव बा- जेई, इंसेफेलाइटिस,नवकी बीमारी, जापानी बुखार। इ राक्षस केतना माई-बहिनिन की गोद के लाल खा-चबा गइल। केतना कुल के दीपक कुल-परिवार के रोशन कइला की पहिले ही बुझ गइलें। कवनो अइसन दिन ना बा जवना दिने येह बीमारी से पांच-छह गो लरिका ना मरत हवें। आजादी मिलले 64 साल भइल, लेकिन 32 साल से इ बीमारी भी आजाद हो गइल बा। पहिले की जमाना में हैजा, प्लेग, तावन आवत रहे। आज की समय में जापानी बुखार, नवकी बेमारी। बीमारी की वजह से कविता के लाइन बदल गइल- पूर्वाचल की माई बहिनिन के इहे कहानी। आंचल में बा लाश, झरे आंखिन से पानी.। पूर्वाचल में इ बीमारी भले महामारी के रूप ध लेले बा, माई-बहिन लोग की आंखि से पानी भले झरत हवे, लेकिन सरकार आ लालफीताशाही चदरा तान के सुतल बा। जगला की नाम पर जागल हवें शहर के सांसद आ विधायक। मंगर की दिने बाबा व्यापक जनजागरुकता अभियान चलवलें। मेडिकल कालेज से लेके कमिश्नरी तक पदयात्रा कइलन। बड़ा समर्थन मिलल। बात त संसद अउर विधान सभा में भी दमदारी से उठे के चाहीं, कुछ उठलो बा। सड़क पर बात उठवला के लोग ‘ पर-दर्शन ’ कहत हवें। मेडिकल कालेज से कमिश्नरी आठ किलोमीटर पैदल यात्रा में संसद आ विधायक की साथ कुछ जागरुक लोग जगावत कमिश्नरी ले आ गइलें। एक किलोमीटर लंबा लोगन के भीड़ रहे। जब ज्ञापन दिहला के बेरा आइल, त दुनो जने के इगो टकराइल। आठ किलोमीटर बाबा चलि के अइलें लेकिन दस कदम भीतर ना गइलें। कमिश्नर भी दस कदम बाहर ना अइलें। कमिश्नर साहब कहलें- दफ्तर से बहरा निकर के ज्ञापन ना लेइब। योगी बाबा कहलें-हम अकेले ना हई, हजारन मनई साथ हवें। दफ्तर में एतना मनई कहां समइहें। सही कहल गइल बा- ‘ घर के योगी योग-ना, आन गांव के सिद्ध’। बीमारी के मुद्दा पीछे, आ भीतर गइला बाहर अइला के मुद्दा आगे हो गइल। अंत में संत का सुझल बीच के राह। ज्ञापन नोटिस बोर्ड पर ही चस्पा करि के चल दिहलें। लोकतंत्र आ लालफीताशाही की कड़वाहट में कुछ कड़वी कविता-\nआपन आंखि तरेर के, कहे जापानी बुखार। कुलदीपकों को खाउंगा, एक-एक को मार।।\nमेडिकल में आकर के नित, क्यों फंसते इंसान। लाश रोज ही छोड़ता, हर लेता है प्रान।।\nकितने कुल दीपक बुझे, कितनी कोख बीरान। साफ-सफाई हवा हवाई,पहुंच रहे श्मशान।।\nमां की ममता रो रही,गिरते पिता पछाड़। दुख की दरिया बह रही, दिया कलेजा फाड़।।\n-नर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के २० -१०-११ के अंक में प्रकाशित है .\nगांवन में धरकोसवा घूमें, शहर में लागे जाम वोट बदे प्रत्याशी घूमें, पांचों वखत सलाम\nबाबा बहुत चिंतित हवें। जब चिंता के कारण पूछल गइल त कहलें- का बताईं , गांवन में धरकोसवा के बहुते हल्ला बा। हितई-नतई रात-बिरात गइला में नाहके लोग पिटा जात हवें। संतकबीरनगर में ऊंखि की खेत में प्रेमी युगल बोरा बिछा के इलू-इलू करत रहलें, गांव वाला धरकोसवा कहि के धुन दिहलें। देवरिया में एक जने मरद-मेहरारू स्टेशन से उतर के पैदले सढ़ुआने के राहि धइलें, अंजोरिया रात में गांव की सिवाने पर पहुंचलें, तवले गांववाला लाठी डंडा लेके बटुर गइलें। धरकोसवा-धरकोसवा कहि के धुने लगलें। उ चिचियाते रह गइलें हम फलनवां के मउसा हई, हई मउसी हई.। सबसे खराब हालत बेलोरो वालन के बा। कवनो गांव में रात में बेलोरो गइल कि आफत आइल। अइसने बहुत खबर। शहर में राहि चलल मुश्किल बा। कवनो ओर जाइब, जाम में घेराइब। बहुत व्यवस्था बदलाइल, लेकिन जाम से मुक्ति ना मिलल। मिलबो ना करी, गाड़ी-घोड़ा बढ़त जात बा सड़किया त उहे बा। इ त रहल गांव-शहर के खबर। अब तनि अखबारन की दफ्तरन के हाल सुनीं। गोरखपुर में प्रेस क्लब के चुनाव होखेवाला बा। बहुत हलचल बा। प्रत्याशी लोग पत्रकारीय काम छोड़ के नेतागीरी पर उतर गइल हवें। पांचों वखत दुआ-सलाम। जवना पत्रकार भाई के अपने मेहरी-लरिका कहना नेइखे सुनत उहो कंडीडेट लड़ावत हवें। दावत के दौर ओइसे चलत बा जइसे गांवन में परधानी के चुनाव। कई जने पत्रकार भाई एतना खींच के खा लेत हवें कि दुनो पवन चलत बा। उल्टी-सीधी दूनों शुरू। अरे भइया, दाना भले दूसरे के ह देंहि त आपने ह, बचा के..। चुनाव भले पत्रकार लोग के होत बा, लेकिन प्रचार में सेल्समैन, हेल्थमैन,गनमैन,मशीनमैन,गुड मैन, बैडमैन, हैटमैन, फैटमैन, चैटमैन, रैटमैन, कैटमैन, दुकानदार, ठेकेदार, वफादार, दफादार, दागदार, रसूखदार, रसदार ..(सब शब्दन के अर्थ अपनी हिसाब से लगा लेइब सभे) अउर न जाने कवन-कवन लोग लगल बा। एक जने पत्रकार कम ठेकदार अइलें, कहलें-बाबा!\nअसों फलां के अशीर्वाद दिया जाव। इ जीतिहें त ‘शीला के जवानी’ आ ‘मुन्नी बदनाम’ से भी बढ़िया कार्यक्रम होई। दावत में बिरियानी बिछवा दिहल जाई। बोतल-शीशी के कवन कहीं ड्रम के ड्रम के मिली। बाबा भड़क के खाड़ हो गइलें, कहलें अब इहे ‘पत्रकारिता’ रहि गइल बा। प्रेस क्लब के कमाई कम ना बा। पचास हजार रूपया महीना त बटुराई जाता। तीन गो कर्मचारी रखल हवें पंद्रह हजार में निवट जात होइहन। दस हजार के बिजली फूंकात होई। तबो तीन लाख बचि जात होई। सवाल इ बा- ए तीन लाख में पत्रकारहित के कवन काम होला? अपने हीत-नात-बात के लाभ भले दिया जात होई। सामूहिक बीमा के बात त बहुत सुनल गइल, लेकिन शुरू केहू ना करावल। मनबोध मास्टर कहलें- बाबा शीरा में गिरल- पड़ल-मरल चिउटा जनि निहारीं, मिठाई के मिठास देखीं। असों फलाने के वोट दे दीं। बाबा कहलें- केके दे दीं, हमरा खातिर सभे बरोबर बा-\nजइसन उदयी ओइसन भान। इनका आंखि ना उनका कान।।\nबाइस पसेरी सगरो धान। रुख ना बिरिछ तहं रेड़ परधान।।\nसौ पुराचरन ना एगो दुराचरन। केतना ले सुख दीहें दुखहरन।।\nअन्हरा सियार के बा गुलरी मिठाई। पापी के पाप से पड़ोसी भी जाई।।\nनाव दरियाव हवे पानी के ठेकान ना। नीम त हकीम हवें खतरे में जान बा।।\nचार के जोन्हरी चौदह आना के मचान बा। ओखरी में मूड़ मूसरे लहान बा।।\nनर्वदेश्वर पाण्डेय देहाती का यह भोजपुरी व्यंग्य राष्ट्रीय सहारा के १३ अक्तूबर २०११ में प्रकाशित है .\nगांवन में धरकोसवा घूमें, शहर में लागे जाम वोट बदे ...


बुध, १७ नवम्बर – टटका खबर\nबुध, १७ नवम्बर\nकुर्बानी आ प्रेम के पर्व बकरीद आजु पूरा देश दुनिया में धूमधाम से मनावल जा रहल बा. बिहार यूपी में एह मौका पर शान्ति व्यवस्था बनवले राखे खातिर आ नमाजियन के सुविधा खातिर खास इन्तजाम कइल गइल बा. हर जगह प्रशासन चउकस बा. सिवान आ दरभंगा में डेढ़ डेढ़ सौ से बेसी मजिस्ट्रेटन के तैनाती कइल गइल बा काहे कि ई दुनु जगहा बहुते संवेदनशील हऽ. चुनाव का मौका पर कवनो गड़बड़ी ना होखे देबे खातिर सरकार कुछ अधिके सजग बिया.\nदिल्ली के लक्ष्मीनगर इलाका में एगो पंचमंजिला मकान के ढहला से छियासठ लोग के मौत आ कई दर्जन लोग के घवाहिल होखे के खबर बा. दिल्ली सरकार का तरफ से मरेवालन के दू लाख, गम्हीराह घवाहिल के एक लाख, आ साधारण घवाहिलन के पचास हजार रुपिया के सहायता देबे के घोषणा भइल बा. बतावल जा रहल बा कि एह दुर्घटना में मरे वालन में करीब एक दर्जन लोग बिहार के सहरसा के रहुवे जे ओहिजा कमाये गइल रहे.\nबिहार के चुनाव के छठवां आ आखिरी दौर में हर पार्टी के छोट बड़ नेता काल्हु जम के प्रचार कइलें. जदयू भाजपा का तरफ से नीतीश कुमार, राजनाथ सिंह, शरद यादव, शत्रुघ्न सिन्हा, अखिलेश सिंह, आ ललन सिंह, राजद लोजपा से लालू प्रसाद, रामविलास पासवान, रामकृपाल सिंह, कांग्रेस से ज्योतिरादित्य सिंधिया, जदसेकूलर से एचडी देवगौडा वगैरह लोग चुनाव प्रचार में लागल बा. चुनाव बीस तारीख के होखे वाला बा.\nसमस्तीपुर के हरपुर पूसा मध्य विद्यालय के प्रधानाध्यापक सह डीडीओ राम विलास पासवान के निगरानी विभाग के टीम एगो रिटायर्ड शिक्षक रामचंद्र सिंह से छह हजार रुपया के घूस लेत रंगे हाथ पकड़ लिहलसि.\nबेतिया के जमादार टोला के व्यवसायी कन्हैया प्रसाद के काल्हु हत्या कर दिहल गइल. हत्यारा बाद में भाग निकलन सँ. ओने बगहा वाल्मीकिनगर मेन रोड पर एगो बस आ मोटरसाइकिल के टक्कर में मोटरसाइकिल पर सवार तीन जने के ओहिजे मौत हो गइल.\nकाल्हु भारत के जिमनास्ट अशोक कुमार एगो इतिहास बना दिहलन जब ऊ भारत खातिर जिमनास्टिक में अबले के पहिलका पदक जीत लिहलें. ओने विरधावल खड़े के तैराकी में मेडल मिलल. तैराकी में भारत के चौबीस साल बाद कवनो पदक मिलल बा. एशियाड का पदक तालिका में भारत नौंवा जगहा पर बा. पिछला बेर दोहा में भइल एशियाड में भारत के दसवाँ जगहा रहुवे आ ओकरा खाता में दस गो स्वर्ण पदक, १७ गो रजत पदक, आ २६ गो कांस्य पदक मिलल रहे. अबकी का एशियाड में कवनो स्वर्ण पदक ना मिलला का चलते भारत नौंवा जगहा पर बा ना त सतवाँ जगहा पर रहीत.


प्रयोगकर्ता वार्ता:PK8391 - विकिपीडिया\nस्वागतम्! नमस्कार PK8391 जी, भोजपुरी विकिपीडिया पर राउर बहुत स्वागत बा!\nPK8391 जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 22,746 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\n--सरोज(Saroj) (कुरा गर्ने) ०३:२२, ७ नवम्बर २०१४ (UTC)\n"https://bh.wikipedia.org/w/index.php?title=प्रयोगकर्ता_वार्ता:PK8391&oldid=626140" से लिहल गइल


धनतेरस पर झाड़ू खरीदे के परंपरा का बहाने राजनीति के चोट – टटका खबर\nधनतेरस पर झाड़ू खरीदे के परंपरा का बहाने राजनीति के चोट\nपटना 02 नवम्बर (वार्ता) बिहार के मुख्यमंत्री नीतीश कुमार इशारा इशारा मे भाजपा के प्रधानमंत्री पद के उम्मीदवार नरेन्द्र मोदी पर कड़ेर हमला बोलग कहलन कि बिहार के लोग बाहर से आइल कचरा झाड़ू से साफ कर दीहें आ अपना घर के गंदा ना होखे दहें.\nनीतीश कुमार कहलन कि बिहार के लोग धनतेरस का दिने झाड़ू खरीदेला आ उ लोग एकर इस्तेमाल बाहर से आइल कचरा साफ करे ला करी.\nनीतीश के जवबा देत बिहार के उप मुख्यमंत्री रहल सुशील कुमार मोदी कहलन कि धनतेरस का दिने खरीदल झाड़ू से लोग अइसन सफाई करी जेहसे दुनिया में बिहार के नाम खराब करे वाला लोग के निकाल फेंकी. झाड़ू के इस्तेमाल ओह लोग का खिलाफ होखी जे लाखो लोग के जान 27 अक्टूबर के आतंकियन के हवाले क दिहले रहुवे.\nTags: धनतेरस के झाड़ू


सुप्रेरणा सिंह के मुकाबला खुद अपने से बा – Anjoria\nबेहद सादगी भरल सुन्दरता के प्रतिमा आ अपना अभिनय कला से सभके दीवाना बना देबे वाली अदाकारा सुप्रेरणा सिंह अबले दर्जनों हिट फिलिमन के हिस्सा बन चुकल बाड़ी, दक्खिन भारत के एह सफल अदाकार के कायल निर्माता, निर्देशक, टेक्नीशियन समेत दर्शको हो गइल बाड़ें. अब ओही सुप्रेरणा क मुकाबला खुद से होखे जात बा काहे कि 15 जून से बिहार में उनुकर दू गो फिलिम संगही रिलीज भइल बा दुनु में उनुकर अभिनय लाजवाब बा. एहमें एक फिल्म निर्माता-निर्देशक रमाकान्त प्रसाद के ‘जानवर’ आ दुसरकी निर्माता रितेश ठाकुर के फिल्म ‘कलुआ भईल सयान’ हवे. अब सुप्रेरणा सिंह के चाहे वाला एह में अझूराइल बाड़ें कि पहिले कवन फिलिम देखल जाव.\nसुप्रेरणा सिंह के अउरीओ कई गो फिलिम रिलीज का तइयारी मे बाड़ी सँ जवना में ‘गज़ब सीटी मारे सैयां पिछवारे, ‘राम रहीम के नाता’, ‘हिम्मत वाला’, ‘ज्वाला’ आ ‘दलाल’ वगैरह के नाम शामिल बा.\nइंतज़ार करीं ‘बिगुल’ बाजे के


अपना जनमदिन पर हैदर काजमी के रंगबाजी लउकल – Anjoria\nसिनेमा भोजपुरी के रियल रंगबाज अभिनेता हैदर काजमी 15 नवम्बर का दिने पटना में एगो मजगर पार्टी दिहलन जवना में खास लोग आ पत्रकार शामिल भइलें. हैदर काजमी के ई जनमदिन के पार्टी रहल बाकिर पहिले से केहू के बतावल ना गइल रहे.\nपटना के एगो शानदार होटल में पार्टी दिहल रहे. आ पार्टी में चहुँपला का बादे लोग के पता चलल कि ई हैदर के जनम दिन के पार्टी ह. पार्टी मना के अगिला दिने हैदर मुंबई लवटि अइलें. एह तरह हैदर देखा दिहलन कि अपना दोस्त आ प्रशंसकन ला हैदर कइसन रंगबाजी देखा सकेलें. ई देख सबे कहत बा कि जवाब नइखे हैदर काजमी के.


पैरालिम्पिक खेलन में पदक अतना कि पप्पू के पादल बन्द हो गइल – टटका खबर\nटोक्यो में होखत पैरालिम्पिक 2020 में आजु भारत का नामे दू गो अउर पदक आ गइल आ अबकी का खेल में अबहीं ले 19 गो पदक जीते के रिकार्ड बन गइल.\nआए दिन तरह तरह के उलजलूल पादे वाला पप्पू अब पदक जीते वाला खिलाड़ियन के बधाई दिहले बन्द कर दिहलसि. हो सकेला कि ओकरा के समुझा दीहल होखे कि खेल जगत में मिले वाला एह शानदार सफलता के श्रेय मोदी सरकार के मिले वाला बा एह चलते एकर अनदेखी कइल करे.\nआजु पहिला पदक जीतलन गौतमबुद्ध नगर के जिलाधिकारी सुहास एल यतिराज. ऊ भारत खातिर 18वां पदक जीतलन मेंस सिंगल्स बैडमिंटन प्रतियोगिता में रजत पदक. पहिला मुकाबला जीतला का बाद सुहास आगे के दू गो मुकाबला हार गइलन आ उनुका रजते से संतोष करे के पड़ल.\nबाकिर एकर अफसोस कम करत भारत खातिर पाँचवाँ स्वर्ण पदक जीत लिहलन 22 बरीस के राजस्थानी खिलाड़ी कृष्णा नागर. भारत खातिर ई 19 वाँ पदक रहल एह पैरालिम्पिक में. बैडमिंटन खिलाड़ी कृष्णा नागर आजु बैडमिंटन पुरुष एकल मुकाबला जीत के ई स्वर्ण पदक हासिल कइलन.\nटोक्यो पैरालिम्पिक खेलन में भारतीय खिलाड़ी दमदार प्रदर्शन करत अबहीं ले पांच गो स्वर्ण, आठ गो रजत आ छह गो कांस्य पदक जीतले बाड़न. पदक जीतेवाला खिलाड़ियन के अद्यतन सूची –\nस्वर्ण पदक – अवनी लेखरा, मनीष नरवल, प्रमोद भगत, सुमीत अंतीला, आ कृष्णा नागर.\nरजत पदक – भवानीबेन हसमुखभाई पटेल, सिंहराज अदाना, निषाद कुमार, प्रवीण कुमार, शरद कुमार, मरियम थंगावेलू, देवेन्द्र, आ सुहास यतिराज.\nकांस्य पदक – अवनी लेखरा, मनोज सरकार, सिंहराज अदाना, सुन्दर सिंह गुर्जर, हरविंदर सिंह, आ योगेश कठुनिया.\nअवनी लेखरा आ सिंहराज अदाना दू दू गो पदक जीतले बाड़न.\nTags: कृष्णा नागर, टोक्यो पैरालिम्पिक खेल, बैडमिंटन, सुहास यतिराज\n«« ममता के जान में जान आ गइल\nजान का जोखिम पर जंग करे के जिगरा »»


बेगानी शादी मे अब्दुल्ला दीवाना – भोजपुरी साहित्य सरिता\nका जमाना आ गयो भाया , “बेगानी शादी मे अब्दुल्ला दीवाना” कूल्ही ओर फफाये लागल बाड़न सs। पतरी पर छोड़ल खइका खइला के बाद जइसे कुकुर अइठत चलेलन सs, ओइसही इहवों ढेर लोग चल रहल बाड़ें । का कहीं महाराज , दोकान – दउरी बन्न होए के अपसगुन देखाए लागल बा । फेर त “उपास भला कि पतोहू के जूठ” , जियल जरूरी बा त पतोहिया क जूठवों के साफ आ मीठ बुझही के परी नु । खइला के बाद पतोहिया के गोड़वों पुजही के परी नु । पुजाइयो रहल बा । ओकर त असवारी भेज के , दुवरे बोलवा के , माथो चुमा गइल । पाता नाही कनवाँ मे का का फुंकाइल होई , के जानत बा । जइसे बरात मे बजनिहा नाचेलन, ओइसे इहवों कुछ लोग नाच रहल बाड़े । ऊ त सभे ले ढेर लहालोट होके नाच रहल बा , जवने के माथे मउर चढ़े के आज ले साइतो ना देखाइल । अब चाहे शंकर जी के बेल पत्तर चढ़ाई भा कवनों गुरुद्वारे जाके माथा टेकीं चाहे कवनों मजार पर अरदास करी, माथे मउर चढ़ल मोसकिले बा । जेकर पलिवार जिनगी भर कटुवई कइलस, भला ओकरे माथे मउर, ना बाबा ना । के भाड़ी आपन कनिया , केहू ना । जेकरे गोड़तार आ मुड़हर के पता नइखे, बतावा भला ! उहे मसहरी साले आ गइल । फेर त साइत बनले बनल बा ।\nसुने मे आवता कि कुछ लोग कुचिला के खेती करे जा रहल बाड़ें । उ लोग खेती जोग जमीनों देख लेले बा । दू कियारी मे उगा के सवादो ले लीहले बाड़ें । फेर त अब 100 बीगहा मे पौदीना के जगहा कुचिले उगावे के परयास मे अनथक लागल बाड़ें । जेकर मुखिया आलू के करख़ाना लगा सकेला , फेर बताईं उ कुचिला काहे नाही उगा सकत । भरम मे मति आईं सभे, इहवाँ नीमन काम , नीमन मनई , नीमन सोच के मुड़ी पर सजावे के रेवाज़ बिला गइल बाटे । रहल होई कबों – कवनों जुग मे ,बाकि एह जुग मे त नइखे । एगो संतोष के बात जरूर लउकत बा कि कुछ लोग एह बात से खुस हो रहल बा कि फलाने के ओरवानी मे दुगो चुवना हो गइल ,एहमे अपने उधिआइल मड़ई के दरद भूला गइल बा । दोसरा के चुवना निहार के खुस होखे वालन के बुद्धि पर बलिहारी जाये के मन करता बाकि आपन बुद्धि उनका एह खुसफहमी पर तरस खाता ।\nबगेदना इहे कुल्हि बतिया सोचत आ अकेलही बरबरात पाड़ें बाबा के पान के दुकानी पर चहुंप के अचके ठठा के हँसे लागल । एतना ज़ोर से हँसलस कि अगल – बगल ठाढ़ लोगन के पूछही के परि गइल कि “का बात ह बगेदन ?”, कवना बाति के सोच के हेतना ज़ोर से हँस रहल बाड़ा ? फेर बगेदन भगेलू चच्चा के कहलका बतावे लगने – “ एह घरी बजार मे एगो अइसन फोटो आइल ह , जवना के देखवले के बाद लोगन के बोल के माफी मांगे के जरूरत खतम हो गइल बा” । ई सुनते उहवाँ सभे लोग ठठा के हँसे लागल ।\nजब हँसी रुकल त पांडे बाबा पान लगावत – लगावत बाति लोक लीहले । सुना लोगिन “सुरूज़ के ओरी मुँह कइके जे थूकेला , उ थूकवा ओकरही मुंहे पर गिरेला” । हेतना सोझ बात नाही बुझात बा , फेर त फोटो देखइबे करी लोग । जब लइका सुघ्घर आ तेज होखेला भा एकदम्मे बकलोल , दूनों हाल मे , त लोग बाग कहेलन कि पता लगावे के चाही कि “जब ई लइका जब गरभ मे रहे त एकर महतारी ,का – का खइले रहे” । एक जमाना रहे कि एगो पलिवार के लोग कुरसी के गरांटी होत रहले अपने पाटी खाति , गरांटी त अबहियों बा , बाकि दोसरा के पाटी खाति । अइसनके देख सुन के पुरनिया कह गइल बाड़ें कि “ पूत जनमलें लोलक लइया, बोवें धान पछोरे पइया ” । पाड़ें बाबा के एक बेर फेर से सुनके सभे केहू जमके ठहाका लगावे लगल ।\nहमनी के देश मे कबों – कबों एगो आउर बेमारी उपरियाए लागेले । अरे उहे बेमरिया जवने के तीसरकी बेमारी क़हल जाला । जब ई बेमारी भा एकर बाति सुनाये लागे , त बूझ लेंही कि चुनाव नगिचा आ रहल बा । तीसरकी बेमारी के बात एह बेरी होत त बा , बाकि तनिक अलग हट के । हर बेरी के तरे उहे छतरी राखे के कवायद से इतर बात हो रहल बा । एदी पारी छतरी के रंग बदले के सुनगुन आ रहल बा । सत्ता लोलुपता आउर आपन बाउर करम ढाँके तोपे के खटकरम के चलते अगिली पछिली कूल्ही बातन से किनारा करत त देखात बा लोग , बाकि क दिन बदे अबही कहल ना जा सकत बा । ई वाला गोबाड़ा पहिलहूँ फुलावल गइल रहल , हाला मचल , कुरसी मिलल , बाकि सबके ना । अब जेकरा ना मिलल ,उहे लोग गोबाड़ा मे छेद क के फोड़ दीहने । फेर से लोग चकती लगावता , हावा भरता , गोबाड़ा फुलावता आ अपने अपने खलित्ता मे सुम्मी लीहले बा । कS दिन तलक ई गोबाड़ा फुलल रही , हमरा नइखे पता , रउरो के ना मालूम होखी। फेर रउवो देखीं , हम त देखिये रहल बानी ।\nभड़ास• जयशंकर प्रसाद द्विवेदी


खबर भोजपुरी में (सोमार, 19 जनवरी 2015) – टटका खबर\nखबर भोजपुरी में (सोमार, 19 जनवरी 2015)\n(अतवार, 18 जनवरी के खबर)\nसूचना प्रसारण मंत्री अरुण जेटली मीडिया से सनसनी फैलावे आ मीडिया ट्रायल चलावे से गुरेज करे के सलाह दिहलन. कहलन कि बड़को मामिलन में निजता के गोपनीयता राखे के चाहीं. साथही इहो कहलन कि सुरक्षा कार्यवाहियन के जीवंत प्रसारण पर रोक लगावे पर विचार कइल जात बा काहें कि एहसे देश के सुरक्षा खातिर कई बेर खतरा बढ़ जाला. मीडिया के जिम्मेदारी से एह सब पर सोचे के चाहीं. जेटली नई दिल्‍ली में न्‍यूज ब्रॉडकास्‍टर्स एसोसिएशन के बोलावल ‘मीडिया की स्‍वतंत्रता और उत्‍तरदायित्‍व’ विषय पर न्‍यायमूर्ति जे.एस. वर्मा स्‍मारक व्‍याख्‍यान में बोलत रहलन. कहलन कि अब मीडिया पर सेंसरशिप लगावल मुश्‍किल हो गइल बा आ रोक लगावे के दिन नइखे रह गइल.\nबदायूं जिला के उझानी थाना के एगो सिपाही के बर्खास्‍त कर दिहल गइल बा. ओकरा पर आरोप बा कि एगो सतरह बरीस के लईकी का साथे कुकर्म कइला का बाद ओकरा के थाना के छत से नीचे फेंक दिहलस. घाहिल लईकी के इलाज बरेली के अस्‍पताल में चलत बा.\nजम्‍मू-कश्‍मीर में बारामूला जिला के सोपोर में सुरक्षाबल से मुठभेड़ में जैश-ए-मोहम्‍मद के दू गो आतंकियन के मार गिरावल गइल बा,\nपिछला बेर आआपा के विधायक जीतल विनोद कुमार बिन्नी अतवार का दिने भाजपा में शामिल हो गइलन. कहलन कि पार्टी जवने जिम्मेदारी सँउपी तवन पूरा करीहें. चुनाव जीतला का बाद केजरीवाल से मनभेद का चलते बिन्नी आआपा गोल छोड़ चुकल रहलें.\nभारत एह बात से इन्कार कइले बावे कि कोलम्बो में तैनात ओकर एगो अधिकारी के श्रीलंका प्रशासन निकाल बाहर कइले बावे, कहलन कि एह अधिकारी के नियमित तबादला तीन साल पूरा भइला का बाद कइल गइल. मीडिया में खबर बा कि ई अधिकारी राजपक्षे के हरावे के षडयंत्र करे में शामिल रहुवे आ एही चलते इनका के चुनाव से पहिले निकाल बाहर करवले रहुवे.\nबांग्‍लादेश में पिछला6जनवरी से लगातार बवाल हो रहल बा. अतवारो का दिन ढाका में संसद परिसर का नियरा एगो बस में आग लगा दिहल गइल जवना से चार गो छात्रा झँउस गइली सँ. पेट्रोल बम फेंक के ढाका बरिसाल रोड पर एगो ट्रक ड्राइवर के मार दिहल गइल. ओहिजा के विपक्ष लगातार चक्काजाम करावे में लागल बा. बांगलादेश सरकार देश में मैसेज सेवा के रोक दिहले बिया.\nमथुरा जेल में दू गो गिरोहन का बीच भइल गोलीबारी में एगो कैदी के मरइला आ दू गो के घवाहिल भइला का बाद जेल अधीक्षक, एगो जेलर, एगो थाना प्रभारी आ आठ गो सिपाहियन समेत कुल 16 जने के निलंबित कर दिहल गइल बा.\nमेलबर्न में तिकोनिया क्रिकेट सीरिज में अतवार का दिने भइल मैच में ऑस्ट्रेलिया भारत के चार विकेट से हरा दिहलस. ई ओकर लगातार दुसरका जीत रहल एह सीरिज में.\nदक्षिण अफ्रीका के कप्तान ए बी डिविलियर्स आज जोहानिसबर्ग में महज 31 गेंद पर शतक लगाके एकदिना अंतरराष्ट्रीय क्रिकेट में सबसे तेज पचासा आ सैकड़ा के नया विश्व रिकॉर्ड बना दिहलन.\nउत्तर प्रदेश गिरोह बंद अउर समाज विरोधी क्रियाकलाप निवारण संशोधन अध्यादेष 2015 के अतवार का दिने राज्यपाल जारी क दिहलन. एह पर राष्ट्रपति के मंजूरी लिहला का बाद राज्य सरकार राज्यपाल का लगे भेजले रहुवे.\nबिहार जदयू के भितरी कलह बढ़ले जात तबा. अतवार का दिने जदयू के प्रदेश अध्यक्ष वशिष्ठ नारायण सिंह आ लोक स्वास्थ्य अभियंत्रण मंत्री महाचन्द्र प्रसाद सिंह समेत अनेके नेता जदयू के अधिकृत बोलतुआ अजय आलोक के आलोचना कइले. एह बीच भाजपो के लोग एह मामिला में रस लेबे लागल बा. सुशील मोदी कहलन कि सब कुछ नीतीश का इशारा पर होखत बा आ उनुका से महादलित मुख्यमंत्री बरदाश्त नइखे होत. गिरिराज सिंह कहलन कि माँझी सरकार के गिरे ना दिहल जाई. त रालोसपा के राष्ट्रीय अध्यक्ष आ केन्द्र सरकार के मंत्री उपेन्द्र कुशवाहा कहलन कि राजद आ जदयू के मिला दिहलो पर एनडीए के कवनो फरक नइखे पड़े वाला.\nपूर्वांचल में अतवारो का दिन गलन वाली जाड़ के दौर जारी रहल आ मौसम विभाग के कहना बा कि हालात कुछ दिन अइसने बनल रहे के अनेसा बा. कनकनी वाला पछुआ हवा का चलते बिहारो में जाड़ के प्रकोप बनल रहल बा. मौसम विभाग के कहना बा कि अबहीं हफ्ता भर पछुआ चलत रहे के अनेसा बा.


नेता बने के सोचले छोड़ दिहले रामचेला – Anjoria\nअक्टूबर 9, 2011 भोजपुरी, लस्टम पस्टम\nजबसे तरह तरह के घोटाला के केस में नेता लोग दनादन जेल जाये लागल तबसे रामचेला बड़ा मायूस हो गइले. मुँह सड़ल आम अस बना लिहले आ चेहरा ओल अस लटका लिहले. बाबा लस्टमानंद के बड़ा माया लागल. लगे जा के पूछले, का हो रामचेला, बड़ा उदास लागऽतारऽ ?\nरामचेला कहले, जान जा बाबा तहरा से कहऽतानी, अब हम कवनो आईडिया पर काम ना करब. एक दमे रिटायर ले लेब.\nबाबा चउँकले, अरे रिटायर लेबे के कवन बाति बा, तूं नोकरिये कब कइलऽ ?\nरामचेला गरमा गइले. कहले, बाबा सोच समुझ के बोलऽ. आईडिया सोचल आ ओह पर काम कइल का काम ना हऽ ? अब हम ओहू पर काम ना करब.\nबाबा पूछले, कवन आईडिया रहे हो ?\nसोचत रहीं कि नेता बन जाईं. कमाई के सोता फूटि जाई आ बाकी जिनिगी चैन से काट लेब. लेकिन घोटाला के नतीजा देखि के सब कुछ तियाग देवे के मन करत बा.\nअरे भाई, राजनीति में त ई सब चलत रहेला, एह में मायूस ना होखे के चाहीं. आ मैदान में कतना बूढ़ बूढ़ नेता लोग जमल बा, कई लोग जेलो में बा. त ऊ लोग के कवनो फिकिर नइखे आ तूं त ऊ लोग से नया बाड़ऽ. तनि मुड़िया में के बार पाकल बा आ बाकी जवन बार बा से पाके खातिर लालायित बा. अउर तोहरा में कवन कमी बा ?\nरामचेला उदास हो गइले. कहले, बाबा इहे तहरा मे एगो कमी बा, तूं हमेसा गलत समय पर गलत बात बोले लऽ. इहां बात नया जवान आ बूढ़ के नइखे. बात बा जनता के. ई जे जनता बिया नू ओकर कवन ठेकान. दक्खिन में देखऽ ए॰ राजा के का हाल हो गइल. अपने त गइबे कइले, करुणा चाचा के बेटियो के जाये के पड़ल. ऊ लोग के सब कइल धइल चउपट हो गइल.\nबाबा कहले, त तूं इमानदारी से काम करीहऽ.\nका कहलऽ बाबा ? ई उमिर में हम काम करब. सोचनी कि नेता बन जायेब, पइसा आ पावर दुनु रही. तनी एश क लेब, विदेश घूमि लेब. लेकिन ई सब सपना खतम हो गइल. बुझात बा कि भगवान बे बिदेशे गइले हमरा के उठा लीहें.\nअर्थ बा त समर्थ बा ना त बेअर्थ बा\n3 thoughts on “नेता बने के सोचले छोड़ दिहले रामचेला”\nअक्टूबर 9, 2011 को 5:48 अपराह्न पर\nअक्षर के रंग त उहे बा जवन बाकी हिस्सा मे बा.\nअंगरेजी के कम प्रयोग का बारे में मजबूरी बा. साफ्टवेयर वर्ड प्रेस के अंगरेजी में बा एहसे अंगरेजी त लउकीहें के बा. ओकरा के हिन्दी भा भोजपुरी करे का फेर में कहीं सगरी बाते मत बिगड़ जाव एकर डर लागेला.\nतिसरकी बात ई कि दाहिना तरफ वाला कॉलम अकेला लेख से हटा दिहल गइल बा. मुख्य पृष्ठ पर अबहियो मौजूद बा. एकर मकसद बस अतने बा कि पन्ना खुले में कम से कम समय लागे.\nअक्टूबर 9, 2011 को 6:58 अपराह्न पर\nलिखत समय हल्का रंग लउकता, ओकरे बारे में कहनी ह। अब मुख्य पन्नवा त बन्हिआ लागता। रंग हरिअर से बदल बदल के देखीं, जइसे भूअर, बुलू आदि। अँजोरिया हमरा ब्लाग के डैशबोर्ड पर लउकेला, ऊँहाँ से सीधे नाया लेख पर आ जानी। बाकिर पता ना चली के का लिखल। एकर कवनो खास जरूरत नइखे। बाकिर ठीक लागेला। वर्डप्रेस ब्लाग बा हमार, ओमें भाषा बदलला से कवनो असर ना पड़ी, हमरा खयाल से। एक बेर बदल के प्रिभिऊ देखल जा सकेला। …धन्यवाद रउरा के जे हमरा बात पर ध्यान देतानी।\nअक्टूबर 9, 2011 को 5:31 अपराह्न पर\nखयाल ठीके बा…\nहँ, सम्पादक जी, टिप्पणी के अक्छर के रंग, अंग्रेजी के कम प्रयोग आ बगल में दहिने टिप्पणी लउकत रहल हS, तवनो पर ध्यान दीं।


भोजपुरी पट्टी के खबर (मंगल, 17 मार्च 2015) – टटका खबर\nMar 17, 2015 News in Bhojpuri, आरा, कैमूर, गाजीपुर, गोपालगंज, गोरखपुर, चंदौली, चंपारण, छपरा, जौनपुर, देवरिया, बक्सर, बलिया, बेतिया, भोजपुर, मऊ, मोतिहारी, रोहतास, वाराणसी, सारण, सासाराम, सि‌वान\nइलाहाबाद जिला न्यायालय में दरोगा से अझुरइला का चलते भइल वकील के हत्या का खिलाफ देश भर के वकील विरोध दिवस मनवले सोमार का दिने आ बिहार यूपी के अदालतन में कतहीं कवनो काम ना हो पावल. एह लोग के शिकायत बा कि गोली मारे वाला दरोगा के हीरो काहे बनावल जात बा. आ माँग करत बा लोग कि मराइल वकील के परिवार के आधा करोड़ रुपिया हरजाना में दिहल जाव.\nभोजपुरी गायक विकास के परिवार समेत जान देबे का मामिला में पुलिस के कुछ सुराग हाथे लागल बा. विकास के बाप रक्सौल में टाटा सूमो आ बोलेरो चलवावत रहलन आ रसूखदार हो गइल रहले. बाकिर कवनो बात खातिर रक्सौल के एगो आदमी उनका परिवार के बन्हक बना के एक दिन ले रखले रहुवे जवना का बाद संतोषे तय कइले रहुवन परिवार समेत जान दे देबे के. अब पुलिस एह मामिला में कुछ लोग के आत्महत्या खातिर उकसवला का आरोप में मुकदमा दर्ज करे वाली बा.\nगोरखपुर में राज्यपाल के आवे से पहिले एयरपोर्ट से इंजीनियरिंग कालेज, सर्किट हाउस, मेडिकल कालेज समेत विश्वविद्यालय इलाका के सड़कन के दुरुस्त करावल गइल बा. मोहद्दीपुर से मेडिकल कालेज ले सड़क का किनारा के कब्जवले दुकान गुमटियन के हटा दिहल गइल बा. एह कार्यक्रम का चलते मंगल का दिने शहर के ट्राफिको बदलल रही आ बाहर से आवे वाला गाड़ियन के रूट बदल दिहल गइल बा.\nगाजीपुर के सकलेनाबाद में सोमार का सबेर में बैंक का सोझा एगो शराबफर्म के कर्मचारी के गोली मार के ओकरा लगे से 28 लाख रुपिया लूट लिहल गइल. अस्पताल ले जाए का राह में ओह कर्मचारी के मौत हो गइल.\nसुप्रीम कोर्ट के निर्देश का चलते बलिया के रसड़ा में होखे वाला उपचुनाव के टार दिहलसि चुनाव आयोग.\nबलिया के मनियर के एगो नवही के मौत बलिया छपरा रेलखंड पर माधोपुर क्रासिंग का लगे ट्रेन से कटा के हो गइल. कुछ लोग के कहना बा कि ऊ ट्रेन आवत देख ओकरा सोझा कूदल रहे.\nदेवरिया के कई इलाकन में ठनका गिरला से तीन लोग के घवाहिल होखे के खबर बा. एगो नवही के हालत नाजुक देखत ओकरा के गोरखपुर मेडिकल कालेज भेजल गइल बा.\nदेवरिया के गढ़रामपुर के एगो आदमी के मौत सड़क हादसा में सोन्हुला रामनगर के नियरा हो गइल.\nगाजीपुर सिटी से वाराणसी सिटी टीसन का बीच चले वाली डीएमयू ट्रेन के सोमार का दिन से शुरुआत हो गइल. पहिला दिने महज डेढ़ सौ लोग टिकट कटावल एह ट्रेन खातिर.\nगाजीपुर के सुहवल इलाका के इजरी गांव में सोमार का दिने करेंट लगला से पचपन बरीस के एगो आदमी के मौत हो गइल. दुपहरिया में बरखा से बचावे खातिर अपना मवेशियन के टीन शेड में करत घरी ओहिजा लटकल तार से सट गइल रहले.\nबलिया में ठनका गिरला से दू जने के झँउसे के खबर बा. एगो घटना मँझौवा में भइल आ दुसरका फेफना में.\nमंगल का दिने गोरखपुर के इस्लामिया कालेज के प्रबंधक राशिद कमला सामानी के घरे होखे वाला शादी समारोह में शामिल होखे दिल्ली जामा मस्जिद के शाही इमाम अहमद बुखारी आवे वाला बाड़न.\nगोरखनाथ ओवरब्रिज का नीचे सोमार का दिने एगो नवही मोटर साइकिल से आइल आ बाइक खड़ा क के टहले लागल. कुछ देर बाद जब एगो ट्रेन आइल त ओकरा सोझा कूद के जान दे दिहलसि.\nदू दिन पहिले चौरीचौरा इलाका में भइल एगो बूढ़ के हत्या का मामिला में ओकरा दू गो बेटन के पुलिस गिरफ्तार कर लिहले बिया. दुनू बतवले सँ कि बुढ़ऊ परिवार के सगरी जमीन बेदे के सौदा कर लिहले रहले आ जमीन बेचइला का बाद ऊ लोग सड़क पर आ जाईत. एही चलते उनका गरदन में रसरी कस के मुआ दिहले सँ.\nजौनपुर में सोमार का दिने कई जगहा ठनका गिरला से एगो नवही आ एगो गाय के मौत हो गइल.\nवाराणसी में काशी के परंपरा निबाहत 17 मार्च मंगल का दिने बुढ़वा मंगल मनावल जाई. एह ला अस्सी घाट का सोझा गंगधार पर 14 गो बजड़ा सजावल जाई.\nबक्सर के सोवां गाँव में सोमार का दिने ठनका गिरला से स्कूल का लगे लागल ट्रांसफार्मर जर गइल. संजोग से ओह बेरा ओकरा अगल बगल केहू रहुवे ना एहसे केहू घवाहिल नइखे भइल.\nसुगौली-मझौलिया मेन रोड पर राजघाट पुल का नीचे सोमार का दिने एगो नवही के लाश मिलल जवना के गरदन पर रसरी के निशान बनल बा. लागत बा कि ओकर गला दबा के मुअवला का बाद पुल से नीचे फेंक दिहल गइल.\nभोजपुर जिला के बड़हरा इलाका के मनीछपरा गांव में अतवार देर रात एगो विधवा के लाश गाँव के बधार में मिलल. लागत बा कि ओकर गरदन दबा के जान ले लिहल गइल बा. हत्या के कारण अबहीं पता नइखे चलल.\nआरा के चरपोखरी इलाका के मानसागर गांव में अपना औरत के जहर खिया के मुआवे का आरोप में पुलिस ओह आदमी के गिरफ्तार कर लिहले बिया.\nमोतिहारी के छतौनी चौक पर सोमार का सबेरे एगो सेंट्रो कार पांच जने के कचार दिहलसि. बाद में ड्राइवर कार छोड़ के भाग निकलल. दू गो घवाहिलन के हालत बहुते नाजुक बा. पुलिस कार जब्त क के ओकरा मालिक आ ड्राइवर का बारे में पता लगावत बिया.\nगोपालगंज के बरौली इलाका के सोननरसा गाँव का लगे अतवार का दिने एगो मोटरसाइकिल सवार डाइवर्सन से टकरा के उलट गइल. एगो सवार के ओहिजे मौत हो गइल जब कि दुसरका घवाहिल हाल में अस्पताल में भरती करावल गइल बा.\nदेश दुनिया के खबर भोजपुरी में (मंगल, 31 मार्च 2015)\nउत्तर प्रदेश भोजपुरी पट्टी राजनीति


तकनीक – भोजपुरी मंथन\nसमुन्दर में समाधि लेत एगो देश\nबात 2015 के ह, हमके अपना विद्यालय में एगो परियोजना पर काम करे के मौका मिलल। परियोजना पर्यावरणीय चिंतन पर रहे। पर्यावरणीय चिंतन पर कुछ काम करे करत हमके जलवायु परिर्वतन पर कुछ तथ्य प्रस्तुत करे के रहे। चिंता में सराबोर करे वाला तथ्य।लोग के सोचे पर विवश करे वाला तथ्य। जीवन के आशा आ उम्मिद के तथ्य। जीवन पर मँडरात ग्रहण के तथ्य। विचारन के उथल-पुथल के तथ्य आ…\nवायु प्रदूषण के कारण आ बचाव\nवायु-गैस, जलवाष्प आ ठोस कण के मिश्रण ह। पृथ्वी हवा आवरण के रूप में वायुमंडल से घिरल बा। वायुमंडल आवरण के तुलना फल के बाहरी छिलका से कइल जा सकेला। धरती के घेर के रखेवाली गैसी झिल्ली ओतने नाजुक बा जेतना फल के बाहरी छिलका। वायुमंडल में शामिल अलग-अलग गैस अपना औसते मात्रा में रहे के चाही-नाइट्रोजन (79 प्रतिशत), ऑक्सीजन (20 प्रतिशत), कार्बनडाईऑक्साइड (0.03 प्रतिशत) के साथ निऑन, हीलियम, आर्गन,…\nऑनलाईन भईल जेब आइल गजब झोल झमेल\nऑनलाईन भईल जेब आइल गजब झोल झमेल सटऽले त गईले बेटा, लटऽकऽल त पुलिस के डंडा, बुरी नजर वाला तोहर मुंह काला, हसीना के जिनगी बिस्कुट अउरी केक पर ड्राईवर के जिनगी क्लच अउरी ब्रेक प, उच्चकन अउरी जेबकतरन से सावधान, अईसन शेर आ संदेश नबे के दशक में देश के छोट बड़ शहरऽन कऽ बस आ ट्रकऽन प चार चॉद लगावत रहे। वोह घरि अइसन कवनों सवारी ना होत…\nनौकरी के इंटरव्यू खातिर आधारभूत सुझाव\nड्रेसिंग : सबसे पहिला जवन काम बा तवन बा राउर ड्रेसिंग की रउरा का पहिनले बानी कैसे पहिनले बानी एहपर तेनी खासा ध्यान देवे के चाही ,काहे की राउर पहिले हाली के आमना सामना के स्थिति में रउरा हरदम प्रयाश करे के चाही की राउर प्रभाव अच्छा पड़ो . ड्रेसिंग में तीन गो चीज महत्वपूर्ण होला :- १. कपडा (साफ़ -सुथरा होखे के चाही ) २. जूता (पॉलिश होखे…\nबोखार कईसन –कईसन ?\nबोखार कईसन–कईसन ? एह समय बोखार के सीजन चलत बा | कबो मौसम के बदलाव त कबो मच्छर के काटला से होखेवाला बोखार खूब देखे के मिळत बा |बोखार में कवनो भी गोली खाए से पहिले बोखार कवन तरह के बा ई अगर जान लिहल जाई त आसानी से बोखार से निपटल जा सकत बा | बोखार का ह …? जब हमनी के शरीर पर कवनो…


Lalu Prasad Admit in Aiims Delhi Tej Pratap Yadav conducted Bhagwat Katha Bhojpuri Spl: एने बेराम होके लालू जी एम्स पहुंचले, ओने तेज प्रताप करइलें भागवत पाठ – News18 हिंदी\nBhojpuri Spl: एने बेराम होके लालू जी एम्स पहुंचले, ओने तेज प्रताप करइलें भागवत पाठ\nतबीयत खराब के कारण लालू यादव एम्स में भर्ती. तेज प्रताप उनका ठीक होखे खातिर करइलें भागवत पाठ.\nलालू प्रसाद यादव (Lalu Prasad Yadav) के तबीयत जादा खराब हो गईल बा, एहसे ऊ एम्स (Aiims, Delhi) में भर्ती बाड़ें. ओने इनकर बेरामी ठीक होखो, एकरा खातिर तेज प्रताप यादव (Tej Pratap Yadav) भागवत कथा सुनले हं.\nगांव में काली माई के मंदिर के नया रूप दियात रहे. जेकर जइसन सरधा, ओइसन दान. बहुत लोग पुन कमाये खातिर ईंटा-बालू भी ढोअत रहे. सभ केहू कवनो ना कवनो तरीका से मंदिर के बनावे में शामिल रहे. अमीर-गरीब, जात-पात के कवनो भेद ना. माई के दरबार में अइला के बाद सबके मन एक्के हो जाए. गांव के ई एकता देख के मन अघा जाए. काली माई तs हरमेसा लोग के बैठकी लागल रहत रहे. राती खा रामायण के पाठो होखे. गांव भर में अइसन हुलस रहे जइसे कि कवनो परोजन होखे. बलराम रामायणी मंदिर के निहार के कहले, जब थावे (गोपालगंज) में दुर्गा माई के मंदिर के नाया रूप दिहात रहे तs हमहूं गइल रहीं. लालू जी के थावे वली माई में बहुत सरधा रहे. रामनम्मी के दिन पूजा करे खातिर ऊ थावे आवत रहन. लालू जी के बात निकलल तs जटाशंकर कहले, आज लालू के बेराम बाड़े, उनकर कुशल मंगल खातिर उनकर बेटा तेजपरताप भागवत कथा के पाठ करा रहल बाड़े. एतना सुन के निहोरा निरगुनी कहले, सब समय करावे ला. जवन लालू जी कबो पोथी पतरा के जरावे के बात कर रहन आज ऊ अउर उनकर लइका के पूजा-पाठ में भरोसा हो गइल. निहोरा निरगुन मोह माया से दूर रहन ऐह से बोली में तनी रुखर रहन.\nपियरी पेन्हले तेजपरताप\nगांव में मति-मति के लोग रहे. अब तेजपरताप के भक्ती पs बात होखे लागल. मुरलीधर कहले, तेजपरताप भागवत कथा कहे खातिर बहरी से बिदवान पंडित के बोलइले बाड़े. नेहा, धोआ के पिअरी पेन्ह के पहिले पूजा करले एकरा बादे भागवत काथा सुने जाले. शंख के गूंज अउर आरती से पूरा माहौल भक्तिमय हो जाला. मोबाइल पs एकर बीडियो बी आइल बा. पियरी पेन्हले, चंदन टीका कइले तेजपरताप मथुरा के कवनो पुजेड़ी जइसन लागे ले. सभे कोई इहे चाहत बा कि लालू जी केहू तरीका से ठीक हो जास. भगवान के भक्ति में शक्ति जरूर बा. हमनियो के चाहत बानी कि तेजपरताप के आस पूरन होखे. तेजपरताप नेता से अधिका पुरोहित लागेले. धर्म-करम में रचल बसल अइसन नौजवना नेता तs देश भर में खोजला से ना मिलिहें.\nब्राह्मणवाद का विरोध\nनिहोरा निरगुनी कहले, दुख में सुमिरन सब करै, सुख में करै न कोय. एक समय रहे जब लालू जी ब्राह्मणवाद के घोर विरोधी रहन. ऊ जतर-पतरा पs तनिको भरोसा ना करत रहन. लेकिन जब ऊ संकट में फंस गइले तs भगवान के माने लगले. अदिमी के इहे सोभाव हs. मोसीबत में अइला के बादे ओकरा देवी देवता इयाद आवेले. लालू जी के दू रूप तहरा लोग के सुनावत बानी. 1994 में रांची के मोरहाबादी मैदान में एगो महारैली भइल रहे. लालू जी ओह घरी बिहार के मुखमंत्री रहीं. ओह सभा में लालू जी के भी भाषण भइल. लालू जी कहले रहन, गरीब गुरबा और सभी पिछड़े लोग एक हो जाओ. ब्राह्मणवाद से सजग रहना. पहिले गांव में देखते थे कि जब कोई कमाने के लिए कलकत्ता जाता था मइय़ा लोग जतरा के लिए बेटा को दही खिलाती थी. उस समय पंडित लोग मइया लोग के सीखा के रखता था कि देखना जतरा पs अमुक जाति का लोग सामने न पड़ जाए. लेकिन चार पांच बरिस के बाद ही स्थिति बदल गइल.\nभक्ति में भरोसा\nनिहोरा निरगुनी कहले, बाद में लालू जी के देवी-देवता से बहुत सरधा हो गइल. 1997 में जब ऊ पहिला बेर जेल गइल रहन तs कहले रहन, राती खा हमरा सपना में शंकर जी आइल रहन. शंकर जी हमरा से कहले कि तुम मांस-मछली खाना छोड़ दो. इसके बाद हम शाकाहारी हो गये. लालू जी जब रांची के असपताल में इलाज करवत रहन तs बेरामो होखला के बाद ऊ बिना पूजा-पाट कइले नास्ता ना करत रहन. 2013 में चारा घोटला केस में सजा सुनावे के टाइम नजदीक आ गइल रहे. कोर्ट उनका के हाजिर होखे के आदेश देले रहे. रांची जाए से पहिले लालू जी अपना कुल देवता के पूजा करे खातिर दानापुर वला घर में गइल रहन. उहां बहुत देर पूजा-पाठ कइला के बाद हवाई अड्डा गइले. लालू जी कानूनी संकट से छुटकारा पावे खातिर बिंध्याचल के पगला बाबा से भी पूजा करवले रहन. सब समय समय के बात हs. अब लालू जी ईश्वर में अगाध सरधा बा. हमरो खाहिस इहे बा कि लालू जी जल्दी से जल्दी ठीक हो जास. लालू जी से आजो गरीबन के आस जुड़ल बा.\nवृंदावन से अइले कथावाचक\nबलराम रामायणी कहले, बिधायक तेजपरताप के सरकारी आवास पs सात दिन के भागवत कथा के आयोजन भइल बा. एतवार के चउथा दिन रहे. वृंदावन के मुकेश भारद्वाज जी भागवत काथा सुना रहल बानी. वृंदावन अउर मथुरा से तेजपरताप के गहरा नाता बा. उनकर एक गोड़ राजनीत में रहेला तs दोसर गोड़ वृंदावन, मथुरा में. तेजपरताप लालू जी के जल्दी ठीक होखे खातिर भगवत कथा करा रहल बाड़े. पौराणिक मान्यता हs कि भागवत कथा सुने से दुख अउर संकट से छुटकारा मिल जाला. राजा परीक्षित, शुकदेव मुनि से भागवत कथा सुन के आपन कल्याण कइले रहन. सनातन धरम के 18 पवित्र पुराण में भागवत पुराण भी एक हs. भगवत कथा के सुनल अउर सुनावल, दूनो फलदायी मानल जाला.\nTags: Bhojpuri, Bhojpuri News, Lalu Prasad Yadav, Lalu Yadav, RJD, Tej Pratap Yadav, Tejaswi yadav\nFIRST PUBLISHED : January 25, 2021, 13:43 IST


मोहिनी घोष के रेज़ा – Anjoria\nहालही मे रिलीज़ भइल “दिल हो गइल कुर्बान” से चरचा में आइल अभिनेत्री मिस कोलकाता मोहिनी घोष जल्दिए भोजपुरी फिलिम “रेज़ा” में नजर आवे वाला बाड़ी. गोपाल भाई पटेल के बनावल आ अजय झा निर्देशित एह फिलिम में उनुका सोझा होखीहे अभिनेता मनोज दाँव. बाकी कलाकारन में दीपक भाटिया, निरुपमा श्री, देव सिंह, संजय वर्मा, हीरा यादव, आ आइटम डांसर सीमा सिंह के नाम खास बा. कार्यकारी निर्माता रवि प्रभाकर कन्हैया बतावत बाड़े कि एकर शूटिंग एही महीना बिहार के सीतामढ़ी में शुरू होखे जात बा.\nजाने जोग बात बा कि बचपने से डांस के शौक़ीन रहल मोहिनी घोष के पहिलका फिलिम “दिल हो गइल कुर्बान” मे उनुका काम के सराहल गइल बा. मोहिनी पाँचे साल का उमिर से बंगला फिलिमन में काम करत बाड़ी आ मिस कोलकाता के खिताबो जीत चुकल बाड़ी. एकरा अलावे अनेके बंगला धारावाहिक आ फिलिमन में आपन हुनर देखा चुकल मोहिनी भोजपुरी सिनेमा में ले आवे के श्रेय भोजपुरी लोकगायिका आ कोलकाता में भोजपुरी के प्रचार प्रसार में जुटल ममता पाण्डेय के देली जिनका मार्गदर्शन में मोहिनी आपन पहिला भोजपुरी फिलिम कइली. बतावत बाड़ी कि रेज़ा के अलावा एगो अउर फिलिम जल्दिए फ्लोर पर जाए वाली बा.\nबीस के दम देखावत संजय पांडे